ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 792/2011 ΤΟΥ ΣΥΜΒΟΥΛΊΟΥ της 5ης Αυγούστου 2011 για την επιβολή οριστικού δασμού αντιντάμπινγκ και την οριστική είσπραξη του προσωρινού δασμού που επιβάλλεται στις εισαγωγές ορισμένων μηχανισμών με δακτυλίους για το δέσιμο φύλλων, καταγωγής Ταϊλάνδης ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη τη συνθήκη για τη λειτουργία της Ευρωπαϊκής Ένωσης, Έχοντας υπόψη τον κανονισμό (ΕΚ) αριθ. 1225/2009 του Συμβουλίου, της 30ής Νοεμβρίου 2009, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας (1) («βασικός κανονισμός»), και ιδίως το άρθρο 9 παράγραφος 4, Έχοντας υπόψη την πρόταση που υπέβαλε η Ευρωπαϊκή Επιτροπή («Επιτροπή»), κατόπιν διαβούλευσης με τη συμβουλευτική επιτροπή, Εκτιμώντας τα ακόλουθα: 1. ΠΡΟΣΩΡΙΝΑ ΜΕΤΡΑ (1) Η Επιτροπή, με τον κανονισμό (ΕΕ) αριθ. 118/2011 (2) («κανονισμός για την επιβολή προσωρινού δασμού»), επέβαλε προσωρινό δασμό αντιντάμπινγκ στις εισαγωγές ορισμένων μηχανισμών με δακτυλίους για το δέσιμο φύλλων, καταγωγής Ταϊλάνδης. (2) Η διαδικασία κινήθηκε έπειτα από καταγγελία που υποβλήθηκε στις 6 Απριλίου 2010 από την Ring Alliance Ringbuchtechnik GmbH («καταγγέλλων»), εξ ονόματος παραγωγών που αντιπροσωπεύουν σημαντικό ποσοστό, στη συγκεκριμένη περίπτωση πάνω από το 50 % της συνολικής ενωσιακής παραγωγής ορισμένων μηχανισμών με δακτυλίους για το δέσιμο φύλλων («ΜΔΦ»). Η καταγγελία περιείχε εκ πρώτης όψεως αποδεικτικά στοιχεία ως προς την ύπαρξη πρακτικής ντάμπινγκ όσον αφορά το εν λόγω προϊόν και τη σημαντική ζημία που προέκυψε από την πρακτική αυτή, τα οποία θεωρήθηκαν επαρκή για να δικαιολογήσουν την έναρξη διαδικασίας. (3) Υπενθυμίζεται ότι, όπως ορίζεται στην αιτιολογική σκέψη 7 του κανονισμού για την επιβολή προσωρινού δασμού, η έρευνα για την πρακτική ντάμπινγκ και τη ζημία κάλυψε την περίοδο από την 1η Απριλίου 2009 έως την 31η Μαρτίου 2010 («περίοδος έρευνας» ή «ΠΕ»). Η ανάλυση των τάσεων που απαιτήθηκε για την αξιολόγηση της ζημίας κάλυψε την περίοδο από την 1η Ιανουαρίου 2006 έως το τέλος της περιόδου έρευνας («περίοδος έρευνας της ζημίας»). 2. ΕΠΑΚΟΛΟΥΘΗ ΔΙΑΔΙΚΑΣΙΑ (4) Μετά την κοινοποίηση των ουσιωδών πραγματικών περιστατικών και του σκεπτικού βάσει των οποίων αποφασίστηκε η επιβολή προσωρινών μέτρων αντιντάμπινγκ («κοινοποίηση προσωρινών συμπερασμάτων»), ορισμένα ενδιαφερόμενα μέρη υπέβαλαν γραπτώς παρατηρήσεις για να γνωστοποιήσουν τις απόψεις τους σχετικά με τα προσωρινά συμπεράσματα. Τα μέρη τα οποία το ζήτησαν, ιδίως δύο εισαγωγείς και ο παραγωγός από την Ταϊλάνδη, έγιναν δεκτά σε ακρόαση. (5) Η Επιτροπή συνέχισε να αναζητεί και να επαληθεύει όλες τις πληροφορίες που έκρινε αναγκαίες για τα οριστικά συμπεράσματά της σχετικά με το ντάμπινγκ, τη ζημία, την αιτιώδη συνάφεια και το συμφέρον της Ένωσης. Πέραν των επαληθεύσεων που αναφέρονται στην αιτιολογική σκέψη 6 του κανονισμού για την επιβολή προσωρινού δασμού, πραγματοποιήθηκε άλλη μια επαλήθευση στις εγκαταστάσεις της εταιρείας Rima Benelux Holding BV, του μοναδικού χρήστη που συνεργάστηκε στην έρευνα απαντώντας στο ερωτηματολόγιο χρήστη. (6) Όλα τα μέρη ενημερώθηκαν για τα ουσιώδη πραγματικά περιστατικά και για τις εκτιμήσεις βάσει των οποίων επρόκειτο να προταθεί η επιβολή οριστικού δασμού αντιντάμπινγκ στις εισαγωγές ορισμένων μηχανισμών με δακτυλίους για το δέσιμο φύλλων,καταγωγής Ταϊλάνδης, και η οριστική είσπραξη των ποσών που είχαν καταβληθεί ως εγγύηση υπό μορφή προσωρινού δασμού. Στα μέρη χορηγήθηκε επίσης προθεσμία εντός της οποίας μπορούσαν να υποβάλλουν τις παρατηρήσεις τους μετά την εν λόγω κοινοποίηση. (7) Οι προφορικές και γραπτές παρατηρήσεις που υπέβαλαν τα ενδιαφερόμενα μέρη εξετάστηκαν και, όπου ήταν σκόπιμο, ελήφθησαν υπόψη. 3. ΥΠΟ ΕΞΕΤΑΣΗ ΠΡΟΪΟΝ ΚΑΙ ΟΜΟΕΙΔΕΣ ΠΡΟΪΟΝ (8) Ελλείψει άλλων παρατηρήσεων όσον αφορά το υπό εξέταση προϊόν και το ομοειδές προϊόν, επιβεβαιώνονται οι αιτιολογικές σκέψεις 8 έως 11 του κανονισμού για την επιβολή προσωρινού δασμού. 4. ΝΤΑΜΠΙΝΓΚ 4.1. Κανονική αξία (9) Υπενθυμίζεται ότι, όπως εξηγείται στην αιτιολογική σκέψη 14 του κανονισμού για την επιβολή προσωρινού δασμού, μόνο ένας παραγωγός-εξαγωγέας από την Ταϊλάνδη συνεργάστηκε στην έρευνα και ότι οι εξαγωγές του στην Ένωση αντιπροσώπευαν το σύνολο των εξαγωγών της Ταϊλάνδης στην Ένωση. Ο παραγωγός-εξαγωγέας και ένας συνεργαζόμενος μη συνδεδεμένος εισαγωγέας ισχυρίστηκαν ότι η έκθεση του ανεξάρτητου εξωτερικού εμπειρογνώμονα, που συνέδραμε την Επιτροπή, κατά την επιτόπια επίσκεψη επαλήθευσης στον παραγωγό-εξαγωγέα, περιείχε ορισμένα σφάλματα υπολογισμού. Ένα από τα καθήκοντα του εμπειρογνώμονα ήταν η εξέταση της διαδικασίας επίχρισης νικελίου και της ποσότητας των πρώτων υλών που καταναλώνονται από τον παραγωγό-εξαγωγέα στα διαφορετικά στάδια παραγωγής. Όπως αναφέρεται στην αιτιολογική σκέψη 15 του κανονισμού για την επιβολή προσωρινού δασμού, από την έρευνα προέκυψε ότι ο παραγωγός-εξαγωγέας υπέβαλε ελλιπείς και εσφαλμένες πληροφορίες όσον αφορά σημαντικά στοιχεία του κόστους παραγωγής και άλλων πρώτων υλών. Η Επιτροπή εξέτασε τους ισχυρισμούς που διατύπωσαν ο παραγωγός-εξαγωγέας και ένας εισαγωγέας σχετικά με τα σφάλματα υπολογισμού στην έκθεση του εμπειρογνώμονα και κατέληξε στο συμπέρασμα ότι οι εν λόγω ισχυρισμοί ήταν αβάσιμοι. Ως εκ τούτου, επιβεβαιώνονται τα συμπεράσματα, όπως καθορίζονται στην αιτιολογική σκέψη 15 του κανονισμού για την επιβολή προσωρινού δασμού. (10) Ο παραγωγός-εξαγωγέας και ένας εισαγωγέας αμφισβήτησαν επίσης τα προσωρινά συμπεράσματα, όπως αυτά παρατίθενται στις αιτιολογικές σκέψεις 19 έως 20 του κανονισμού για την επιβολή προσωρινού δασμού. Συγκεκριμένα, ισχυρίστηκαν ότι η μεθοδολογία που ακολουθήθηκε για τον προσωρινό προσδιορισμό της κανονικής αξίας άλλων τύπων πέραν εκείνων για τους οποίους καθορίστηκε μία συγκεκριμένη κανονική αξία οδήγησε σε διογκωμένο αποτέλεσμα, δεδομένου ότι βασίστηκε εσφαλμένα σε έναν αριθμητικό μέσο όρο των κανονικών αξιών. Η Επιτροπή έκανε δεκτό τον ισχυρισμό, τροποποίησε τη μεθοδολογία και προέβη στην αναθεώρηση του υπολογισμού των κανονικών αξιών για τους εν λόγω άλλους τύπους λαμβάνοντας υπόψη το φάσμα προϊόντων του ταϊλανδού παραγωγού, που αντικατοπτρίζει με μεγαλύτερη ακρίβεια την περίπτωσή του. (11) Ο παραγωγός-εξαγωγέας υποστήριξε ακόμα ότι τα ποσοστά που χρησιμοποιήθηκαν όσον αφορά την πώληση, τα γενικά και διοικητικά έξοδα (ΓΔΕ) και τα περιθώρια κέρδους ύψους 16 % και 8 % αντίστοιχα ήταν υπερβολικά υψηλά. Ο παραγωγός-εξαγωγέας ισχυρίστηκε ότι το ποσοστό των ΓΔΕ δεν θα πρέπει να υπερβαίνει το 12,59 %, που αντιστοιχεί στα δικά του ΓΔΕ, εξαιρουμένων των εσωτερικών θαλάσσιων ναύλων. (12) Υπενθυμίζεται ότι, όπως περιγράφεται στις αιτιολογικές σκέψεις 15 έως 17 του κανονισμού για την επιβολή προσωρινού δασμού, ο παραγωγός-εξαγωγέας δεν συνεργάστηκε κατά την έρευνα και, συνεπώς, δεν υπέβαλε στοιχεία σχετικά με το συνολικό κόστος των ΓΔΕ. Υπό αυτές τις συνθήκες και δεδομένου ότι η εταιρεία δεν προσκόμισε περαιτέρω πληροφορίες σχετικά με το συνολικό κόστος των ΓΔΕ, αποφασίστηκε να εξακολουθήσουν να χρησιμοποιούνται ως βάση οι πληροφορίες που περιλαμβάνονταν στην καταγγελία. Επιπλέον, με βάση τις διαθέσιμες πληροφορίες και στον βαθμό που ήταν δυνατόν να επαληθευτεί, κρίθηκε εύλογο ένα ποσοστό ΓΔΕ της τάξης του 16 %. Κατά συνέπεια, ο ισχυρισμός απορρίφθηκε. (13) Ο παραγωγός-εξαγωγέας ισχυρίστηκε ότι το περιθώριο κέρδους της τάξης του 8 % που χρησιμοποιήθηκε για τον προσωρινό υπολογισμό ήταν υπερβολικά υψηλό και ότι, αντ’ αυτού, θα έπρεπε να είχε χρησιμοποιηθεί περιθώριο κέρδους της τάξης του 5 %. Τα επιχειρήματα που προέβαλε ήταν ότι, πρώτον, στην ανάλυση ζημίας είχε χρησιμοποιηθεί περιθώριο κέρδους της τάξης του 5 % για το κέρδος-στόχος και ότι, δεύτερον, ένα περιθώριο κέρδους της τάξης του 5 % θα ήταν σύμφωνο με προγενέστερες έρευνες για το ίδιο προϊόν. Όσον αφορά το πρώτο επιχείρημα, η Επιτροπή σημείωσε ότι ο καθορισμός ενός κέρδους-στόχου για τον ενωσιακό κλάδο παραγωγής και το περιθώριο κέρδους που χρησιμοποιείται για τον προσδιορισμό μιας κανονικής αξίας δεν ακολουθούν την ίδια λογική και, κατά συνέπεια, δεν είναι απαραίτητο να συμπίπτουν. Όσον αφορά το δεύτερο επιχείρημα, η Επιτροπή συμφώνησε ότι συντρέχουν ορισμένοι λόγοι για τη χρήση του ίδιου περιθωρίου κέρδους με προγενέστερες έρευνες για το ίδιο προϊόν και αποφάσισε να κάνει δεκτό τον εν λόγω ισχυρισμό και να προσαρμόσει αντίστοιχα το περιθώριο κέρδους που χρησιμοποιήθηκε για τον υπολογισμό των κανονικών αξιών. (14) Μετά την κοινοποίηση των τελικών συμπερασμάτων, ο ενωσιακός κλάδος παραγωγής υπέβαλε ορισμένες παρατηρήσεις. Ο ενωσιακός κλάδος παραγωγής εξέφρασε τη διαφωνία του σχετικά με τη διόρθωση που πραγματοποιήθηκε στο περιθώριο κέρδους, ισχυριζόμενος ότι ένα ποσοστό κέρδους της τάξης του 5 % δεν θα επαρκούσε για την κάλυψη των απαιτήσεων κερδοφορίας των τριών συνδεδεμένων εταιρειών που συμμετείχαν στην παραγωγή και την πώληση του υπό εξέταση προϊόντος, χωρίς όμως να προβάλει άλλα ουσιαστικά επιχειρήματα. Κατά συνέπεια, ο ισχυρισμός απορρίφθηκε. (15) Ο παραγωγός-εξαγωγέας υποστήριξε ότι το κόστος για τις αποσβέσεις, τις κατασκευές και τα έξοδα ασφάλισης που χρησιμοποιήθηκε για τον υπολογισμό της κανονικής αξίας του ενός τύπου δεν ήταν ίδιο με αυτό που χρησιμοποιήθηκε για τους άλλους τύπους και ότι θα πρέπει να εφαρμοστεί το ίδιο νούμερο σε όλους τους τύπους. Η Επιτροπή επαλήθευσε τον ισχυρισμό και πράγματι διαπίστωσε σφάλμα κατά τον υπολογισμό. Εντούτοις, σε αντίθεση με τον ισχυρισμό του παραγωγού-εξαγωγέα, το σφάλμα εντοπίστηκε στον υπολογισμό της κανονικής αξίας των άλλων τύπων. Αντιστοίχως, διορθώθηκε η κανονική τιμή για τους άλλους τύπους. (16) Επιπλέον, ο παραγωγός-εξαγωγέας ισχυρίστηκε ότι οι κανονικές αξίες των άλλων τύπων, πέραν εκείνων για τους οποίους καθορίστηκε μία συγκεκριμένη κανονική αξία, δεν λάμβαναν πλήρως υπόψη το πραγματικό φάσμα προϊόντων του παραγωγού-εξαγωγέα. Για τον λόγο αυτό, ο παραγωγός-εξαγωγέας επανέλαβε τον ισχυρισμό του σύμφωνα με τον οποίο θα έπρεπε να χρησιμοποιηθεί ένας μέσος σταθμισμένος όρος των κανονικών αξιών που διαπιστώθηκαν για τους άλλους τύπους, που συνεπώς θα αντιστοιχούσε στο πραγματικό φάσμα προϊόντων του παραγωγού-εξαγωγέα. Όπως αναφέρθηκε στην αιτιολογική σκέψη 10, η Επιτροπή συμφώνησε να αναθεωρήσει τον υπολογισμό των κανονικών αξιών για τους άλλους τύπους προκειμένου να ληφθεί υπόψη το πραγματικό φάσμα προϊόντων του ταϊλανδού παραγωγού και, ανεξάρτητα από τον όγκο των πωλήσεων για κάθε τύπο, υπολογίστηκε κανονική αξία για τους μικρούς, μεσαίους και μεγάλους ΜΔΦ. Ωστόσο, η Επιτροπή, ελλείψει αιτιολογημένων λόγων, απέρριψε το επιχείρημα σύμφωνα με το οποίο θα έπρεπε επιπλέον να ληφθεί υπόψη ένας συντελεστής στάθμισης βάσει των πωλήσεων του εξαγωγέα στην'Ενωση. (17) Επιπροσθέτως, ο παραγωγός-εξαγωγέας υποστήριξε ότι η μέθοδος που ακολούθησε η Επιτροπή για τον υπολογισμό της κανονικής αξίας με βάση το μήκος των μηχανισμών με δακτυλίους για το δέσιμο φύλλων ήταν ανακριβής και ελλιπής και πρότεινε μια νέα μέθοδο για τον υπολογισμό των μέσων όρων, η οποία θα λάμβανε υπόψη με μεγαλύτερη ακρίβεια τα διάφορα μήκη τους. Όπως εξηγήθηκε στην αιτιολογική σκέψη 16, η Επιτροπή υπολόγισε μια κανονική αξία για τους άλλους τύπους πέραν εκείνων για τους οποίους καθορίστηκε μία συγκεκριμένη κανονική αξία, καθώς και κανονικές αξίες που αντιστοιχούν σε μικρούς, μεσαίους και μεγάλους ΜΔΦ. Διαπιστώθηκε ότι ο υπολογισμός του εξαγωγέα ήταν εσφαλμένος και ότι έγινε με βάση συγκεκριμένο αποτέλεσμα. Κατά συνέπεια, ο ισχυρισμός απορρίφθηκε. (18) Πέρα από τις τροποποιήσεις που αναφέρθηκαν ανωτέρω και ελλείψει άλλων παρατηρήσεων, επιβεβαιώνεται οριστικά το περιεχόμενο των αιτιολογικών σκέψεων 15 έως 20 του κανονισμού για την επιβολή προσωρινού δασμού αναφορικά με τον καθορισμό της κανονικής αξίας. 4.2. Τιμή εξαγωγής και σύγκριση (19) Ο παραγωγός-εξαγωγέας ισχυρίστηκε ότι δεν χρησιμοποιήθηκε το σωστό νόμισμα για τον υπολογισμό του κόστους μεταφοράς κατά τον υπολογισμό του ντάμπινγκ. Η Επιτροπή έκανε δεκτό τον εν λόγω ισχυρισμό. (20) Ελλείψει άλλων παρατηρήσεων, επιβεβαιώνεται οριστικά το περιεχόμενο των αιτιολογικών σκέψεων 21 έως 24 του κανονισμού για την επιβολή προσωρινού δασμού αναφορικά με τον καθορισμό της τιμής εξαγωγής και τη σύγκριση των τιμών εξαγωγής με την αντίστοιχη κανονική αξία. 4.3. Περιθώριο ντάμπινγκ (21) Ο παραγωγός-εξαγωγέας υποστήριξε ότι κατά τον υπολογισμό του περιθωρίου ντάμπινγκ δεν ελήφθη υπόψη η συγκεκριμένη κανονική αξία για δύο τύπους. Ο ισχυρισμός έγινε δεκτός και πραγματοποιήθηκαν οι αντίστοιχες διορθώσεις. (22) Με βάση τις προαναφερόμενες μεταβολές στον υπολογισμό της κανονικής αξίας και τη σύγκριση και μετά τη διόρθωση του σφάλματος υπολογισμού στην τιμή εξαγωγής που αναφέρθηκε ανωτέρω, το οριστικό ύψος του ντάμπινγκ εκφρασμένο ως ποσοστό της τιμής CIF, ελεύθερο στα σύνορα της Ένωσης, πριν από την καταβολή δασμού, είναι το εξής: Παραγωγός-εξαγωγέας Περιθώριο ντάμπινγκ Thai Stationery Industry Co. Ltd, Μπανγκόκ, Ταϊλάνδη 16,3 % (23) Επειδή ο συνεργαζόμενος παραγωγός-εξαγωγέας αντιπροσώπευε το σύνολο των εξαγωγών της Ταϊλάνδης στην Ένωση του υπό εξέταση προϊόντος, αποφασίστηκε ότι το υπολειπόμενο περιθώριο ντάμπινγκ θα πρέπει να ορισθεί στο επίπεδο του περιθωρίου ντάμπινγκ που διαπιστώθηκε για τον εν λόγω συνεργαζόμενο παραγωγό-εξαγωγέα, δηλαδή 16,3 %. 5. ΟΡΙΣΜΟΣ ΤΟΥ ΕΝΩΣΙΑΚΟΥ ΚΛΑΔΟΥ ΠΑΡΑΓΩΓΗΣ (24) Ελλείψει άλλων παρατηρήσεων όσον αφορά τον ορισμό του ενωσιακού κλάδου παραγωγής, επιβεβαιώνονται τα συμπεράσματα όπως καθορίζονται στις αιτιολογικές σκέψεις 28 έως 32 του κανονισμού για την επιβολή προσωρινού δασμού. 6. ΖΗΜΙΑ 6.1. Κατανάλωση της Ένωσης και εισαγωγές από την Ταϊλάνδη (25) Ο ταϊλανδός παραγωγός και αρκετοί εισαγωγείς αμφισβήτησαν τις τάσεις σχετικά με την κατανάλωση της Ένωσης που καθορίστηκαν στον κανονισμό για την επιβολή προσωρινού δασμού. Συγκεκριμένα, υποστήριξαν ότι η κατανάλωση μειώθηκε κατά ποσοστό μεγαλύτερο από αυτό που ορίστηκε προσωρινά (κατά περίπου 30 %). Ζήτησαν επίσης διευκρινίσεις σχετικά με τη μεθοδολογία που ακολούθησε η Επιτροπή για τον καθορισμό της κατανάλωσης, καθώς οι ΜΔΦ ανήκουν σε δασμολογική κλάση που περιλαμβάνει και άλλα προϊόντα. (26) Θα πρέπει να σημειωθεί ότι, παρόλο που τα συγκεκριμένα ενδιαφερόμενα μέρη αμφισβήτησαν τα συμπεράσματα σχετικά με την κατανάλωση, δεν προσκομίστηκαν αποδεικτικά ή αριθμητικά στοιχεία ικανά να τεκμηριώσουν τα επιχειρήματά τους. Επιπλέον, δεν υπέδειξαν κανένα σφάλμα στη μεθοδολογία. (27) Όσον αφορά τη μεθοδολογία, υπενθυμίζεται ότι, όπως αναφέρεται στην αιτιολογική σκέψη 33 του κανονισμού για την επιβολή προσωρινού δασμού, η κατανάλωση καθορίστηκε με βάση τα επαληθευμένα στοιχεία των πωλήσεων που προσκόμισαν στις απαντήσεις τους στο ερωτηματολόγιο τα συνεργαζόμενα μέρη (οι δύο ενωσιακοί παραγωγοί και ο ταϊλανδός εξαγωγέας για την περίοδο 2008-ΠΕ) και με βάση τα στοιχεία της Eurostat για τις λοιπές εισαγωγές. Δεδομένου ότι οι ΜΔΦ από άλλες πηγές υπόκεινται σε μέτρα αντιντάμπινγκ, οι εισαγωγές (από όλες τις πηγές) κατατάσσονται σε διακρίσεις-κωδικούς στη βάση δασμολογικών δεδομένων (TARIC) που αφορούν πολύ συγκεκριμένα το υπό εξέταση προϊόν που αποτέλεσε αντικείμενο της έρευνας. Οι εν λόγω διακρίσεις χρησιμοποιήθηκαν προκειμένου να διασφαλισθεί ότι λήφθηκαν υπόψη μόνο οι εισαγωγές του υπό εξέταση προϊόντος, παρά τη μικρή αλλαγή που επήλθε στον ορισμό του προϊόντος στο πλαίσιο της συγκεκριμένης έρευνας. (28) Επιπλέον, δεδομένου ότι τα στοιχεία της Eurostat εκφράζονται σε χιλιόγραμμα, ενώ η κατανάλωση υπολογίστηκε σε τεμάχια, ένας εισαγωγέας ζήτησε διευκρινίσεις ως προς τη μεθοδολογία που ακολουθήθηκε για τη μετατροπή των χιλιογράμμων σε τεμάχια. Θα πρέπει, συνεπώς, να διευκρινιστεί ότι χρησιμοποιήθηκε συντελεστής μετατροπής 50 γρ./τεμάχιο, ο οποίος είναι σύμφωνος με προγενέστερες έρευνες και εύλογος, όπως διαπιστώθηκε κατόπιν αντιπαραβολής με τις πληροφορίες που προσκόμισε ο παραγωγός-εξαγωγέας από την Ταϊλάνδη. Θα πρέπει ακόμα να προστεθεί ότι, εάν η Επιτροπή είχε χρησιμοποιήσει το ακριβές μέσο βάρος ανά τεμάχιο που προέκυπτε από τις πληροφορίες που προσκόμισε ο παραγωγός-εξαγωγέας από την Ταϊλάνδη, οι εισαγωγές από την Ταϊλάνδη θα παρουσίαζαν εντονότερη αύξηση, καθ’ όλη τη διάρκεια της περιόδου έρευνας της ζημίας, τόσο ως προς τις απόλυτες τιμές (κατά 25 %, σε σύγκριση με το 19 % που ορίζεται στον κανονισμό για την επιβολή προσωρινού δασμού) όσο και ως προς τα μερίδια αγοράς (από 11,8 % σε 15,5 %, σε σύγκριση με την αύξηση από 12,0 % σε 15,0 % που ορίζεται στον κανονισμό για την επιβολή προσωρινού δασμού). (29) Παράλληλα, ένας εισαγωγέας ισχυρίστηκε ότι οι εισαγωγές από την Ταϊλάνδη σημείωσαν στην πραγματικότητα μείωση κατά 40 % κατά την περίοδο έρευνας της ζημίας, όμως ο ισχυρισμός αυτός βασίστηκε στην αξία των εισαγωγών -και όχι στον όγκο- για το σύνολο του δασμολογικού κωδικού, λαμβάνοντας συνεπώς υπόψη και άλλα προϊόντα πέρα από αυτά που αποτέλεσαν αντικείμενο της έρευνας. Ο εν λόγω ισχυρισμός απορρίφθηκε. (30) Εν όψει των ανωτέρω, επιβεβαιώνονται τα συμπεράσματα των αιτιολογικών σκέψεων 33 έως 40 του κανονισμού για την επιβολή προσωρινού δασμού όσον αφορά την κατανάλωση της Ένωσης (η οποία μειώθηκε κατά περισσότερο από 15 % μεταξύ του 2008 και της ΠΕ) και τις εισαγωγές από την Ταϊλάνδη. 6.2. Οικονομική κατάσταση του ενωσιακού κλάδου παραγωγής (31) Ένας εισαγωγέας ανέφερε ότι η ανάλυση της ζημίας ήταν μεροληπτική, καθώς η κακή οικονομική κατάσταση του ενωσιακού κλάδου παραγωγής θα πρέπει να εξεταστεί σε συνάρτηση με την κατάσταση μιας εκ των συνδεδεμένων εταιρειών του, η οποία πραγματοποιεί κέρδη κατά τους ισχυρισμούς του στον τομέα των ΜΔΦ. Από την άποψη αυτή, σημειώνεται ότι η ανάλυση της ζημίας θα πρέπει να εστιάζει αποκλειστικά στις πωλήσεις του ενωσιακού κλάδου παραγωγής στην αγορά της Ένωσης του υπό εξέταση προϊόντος που παράγεται στην Ένωση. Εφόσον, όπως αναφέρεται στην αιτιολογική σκέψη 69 του κανονισμού για την επιβολή προσωρινού δασμού, η εν λόγω συνδεδεμένη εταιρεία δεν είναι ενωσιακός παραγωγός και εμπορεύεται κατά κύριο λόγο προϊόντα που δεν κατάγονται από την ΕΕ, δεν θα πρέπει να ληφθεί υπόψη για τον σκοπό της ανάλυσης της ζημίας. (32) Με την επιφύλαξη των ανωτέρω, επισημαίνεται εντούτοις ότι ο εισαγωγέας δεν προσκόμισε καμία πληροφορία που να δείχνει ότι η προαναφερόμενη συνδεδεμένη εταιρεία βρίσκεται σε καλή οικονομική κατάσταση. Αντιθέτως, με βάση τα στοιχεία που αντλήθηκαν κατά τη διάρκεια της έρευνας, διαπιστώνεται ότι και για τη συγκεκριμένη εταιρεία ο όγκος των πωλήσεων ΜΔΦ μειώθηκε σημαντικά κατά την περίοδο της έρευνας. (33) Με βάση τα ανωτέρω και ελλείψει άλλων παρατηρήσεων όσον αφορά την ανάλυση της ζημίας, επιβεβαιώνονται οι αιτιολογικές σκέψεις 41 έως 57 του κανονισμού για την επιβολή προσωρινού δασμού και συνάγεται ότι ο ενωσιακός κλάδος παραγωγής υπέστη σημαντική ζημία κατά την έννοια του άρθρου 3 παράγραφος 5 του βασικού κανονισμού. 7. ΑΙΤΙΩΔΗΣ ΣΥΝΑΦΕΙΑ 7.1. Επιπτώσεις των εισαγωγών που αποτελούν αντικείμενο ντάμπινγκ (34) Παρά το γεγονός ότι ορισμένα ενδιαφερόμενα μέρη αμφισβήτησαν τα προσωρινά συμπεράσματα σχετικά με τις επιπτώσεις άλλων παραγόντων (βλέπε παρακάτω), κανένα εξ αυτών δεν αμφισβήτησε το προσωρινό συμπέρασμα σύμφωνα με το οποίο οι εισαγωγές που αποτέλεσαν αντικείμενο ντάμπινγκ από την Ταϊλάνδη προκάλεσαν ζημία στον ενωσιακό κλάδο παραγωγής. Ως εκ τούτου, επιβεβαιώνονται οι αιτιολογικές σκέψεις 58 έως 64 του κανονισμού για την επιβολή προσωρινού δασμού. 7.2. Επιπτώσεις άλλων παραγόντων (35) Ορισμένα ενδιαφερόμενα μέρη αμφισβήτησαν τα προσωρινά συμπεράσματα σχετικά με τις επιπτώσεις άλλων παραγόντων και ανέφεραν ότι κύρια αιτία της ζημίας ήταν εναλλάξ η συρρίκνωση της ζήτησης, ο ανταγωνισμός μεταξύ των ενωσιακών παραγωγών, οι εισαγωγές από την Ινδία και η αυτοπροκληθείσα ζημία. (36) Όσον αφορά τη συρρίκνωση της ζημίας, παραπέμπουμε σχετικά στις αιτιολογικές σκέψεις 25 έως 30 που επιβεβαιώνουν την τάση της κατανάλωσης που καθορίστηκε στον κανονισμό για την επιβολή προσωρινού δασμού. Συνεπώς, οι ισχυρισμοί σύμφωνα με τους οποίους υποτιμήθηκαν οι επιπτώσεις της συρρίκνωσης της ζήτησης απορρίφθηκαν. Εντούτοις, υπενθυμίζεται ότι η αιτιολογική σκέψη 67 του κανονισμού για την επιβολή προσωρινού δασμού καταλήγει ότι η μείωση της κατανάλωσης μπορεί πράγματι να συντέλεσε στη σημαντική ζημία που υπέστη ο ενωσιακός κλάδος παραγωγής, παρά το γεγονός ότι οι εν λόγω επιπτώσεις είχαν επιδεινωθεί σημαντικά λόγω των επιπτώσεων των εισαγωγών που αποτελούν αντικείμενο ντάμπινγκ. Ωστόσο, οι επιπτώσεις της μείωσης της κατανάλωσης δεν ήταν ικανές να προκαλέσουν ρήξη της αιτιώδους συνάφειας ανάμεσα στις εισαγωγές που αποτελούν αντικείμενο ντάμπινγκ και τη ζημία που διαπιστώθηκε. (37) Ο ταϊλανδός εξαγωγέας υποστήριξε επίσης ότι η ζημία που υπέστη ο ενωσιακός κλάδος παραγωγής ήταν αποτέλεσμα και του ανταγωνισμού μεταξύ των ενωσιακών παραγωγών. Αυτό οφείλεται, κατά κύριο λόγο, στην απώλεια του μεριδίου αγοράς του ενωσιακού κλάδου παραγωγής παράλληλα με την αύξηση του μεριδίου αγοράς των άλλων παραγωγών της'Ενωσης. (38) Από την άποψη αυτή, ακόμα και στην περίπτωση που οι υπολογισμοί που παρουσίασε ο εξαγωγέας από την Ταϊλάνδη δεν είναι απολύτως σωστοί, πράγματι το συνολικό μερίδιο αγοράς του δεύτερου παραγωγού επίσης αυξήθηκε κατά την περίοδο έρευνας της ζημίας. Υπενθυμίζεται, ωστόσο, ότι, όπως αναφέρεται στην αιτιολογική σκέψη 30 του κανονισμού για την επιβολή προσωρινού δασμού, ο εν λόγω παραγωγός εισάγει σημαντική ποσότητα ΜΔΦ από την Ταϊλάνδη. Ενδιαφέρον παρουσιάζει το γεγονός ότι, το έτος που ο συγκεκριμένος παραγωγός μπόρεσε να αυξήσει τις πωλήσεις του σε προϊόντα που κατασκευάζονται στην Ένωση και τα μερίδια αγοράς του, αύξησε παράλληλα και τις πωλήσεις ΜΔΦ από την Ταϊλάνδη. Στην πραγματικότητα μάλιστα, έγινε σημαντικός εισαγωγέας ΜΔΦ από την Ταϊλάνδη, αγοράζοντας ένα μεγάλο μέρος των εξαγωγών από την Ταϊλάνδη κατά το ίδιο έτος. Επομένως, ακόμα κι αν πράγματι ο δεύτερος παραγωγός της Ένωσης μπόρεσε να αποσπάσει ορισμένα μερίδια αγοράς από τον ενωσιακό κλάδο παραγωγής, είναι δύσκολο να μη συναχθεί το συμπέρασμα ότι η εν λόγω εταιρεία μπόρεσε να επιτύχει κάτι τέτοιο επειδή επωφελήθηκε και από τις εισαγωγές ΜΔΦ που αποτέλεσαν αντικείμενο ντάμπινγκ από την Ταϊλάνδη. Υπενθυμίζεται ότι ο συγκεκριμένος παραγωγός εξαιρέθηκε από τον ορισμό του ενωσιακού κλάδου παραγωγής λόγω των σημαντικών εισαγωγικών του δραστηριοτήτων σε σύγκριση με τη δική του παραγωγή. (39) Επιπλέον, τα ενδιαφερόμενα μέρη επανέλαβαν τον ισχυρισμό που διατυπώθηκε ήδη στην αιτιολογική σκέψη 69 του κανονισμού για την επιβολή προσωρινού δασμού σύμφωνα με τον οποίο οι εισαγωγές από την Ινδία προκάλεσαν επίσης ζημία στον ενωσιακό κλάδο παραγωγής. Ο ισχυρισμός αυτός βασίστηκε στο γεγονός ότι η Ινδία κατέχει περίπου το 50 % του μεριδίου της αγοράς της'Ενωσης, δηλαδή τρεις φορές μεγαλύτερο από την Ταϊλάνδη, και ότι οι αντίστοιχες μέσες τιμές μειώθηκαν κατά 3 % μεταξύ του 2009 και της ΠΕ, ενώ οι χαμηλότερες τιμές της 'Ενωσης μειώθηκαν κατά 24 %. Επισημαίνεται ακόμα ότι σημαντικό μέρος των εισαγωγών από την Ινδία αγοράστηκε από εταιρεία συνδεδεμένη με τον ενωσιακό κλάδο παραγωγής. (40) Ωστόσο, δεν υπήρξαν νέα επιχειρήματα όσον αφορά το συγκεκριμένο ζήτημα και οι εν λόγω ισχυρισμοί είχαν ήδη διατυπωθεί στον κανονισμό για την επιβολή προσωρινού δασμού. Ακόμα και στην περίπτωση που το απόλυτο επίπεδο των εισαγωγών από την Ινδία ήταν πράγματι συνολικά υψηλότερο από εκείνο της Ταϊλάνδης, διαπιστώθηκε στον κανονισμό για την επιβολή προσωρινού δασμού ότι αυτές οι εισαγωγές εξελίχθηκαν διαφορετικά: ενώ οι εισαγωγές από την Ταϊλάνδη αυξήθηκαν συνολικά κατά την περίοδο έρευνας της ζημίας, τόσο σε απόλυτες όσο και σε σχετικές τιμές, οι εισαγωγές από την Ινδία μειώθηκαν (κατά περίπου 10 %) και τα μερίδια αγοράς κινήθηκαν επίσης σε ελαφρά χαμηλότερο επίπεδο. Επιπροσθέτως, το μέσο επίπεδο τιμών της Ινδίας ήταν υψηλότερο από την τιμή εισαγωγής της Ταϊλάνδης. Επιπλέον, ακόμα και στην περίπτωση που μια εταιρεία συνδεδεμένη με τον ενωσιακό κλάδο παραγωγής εισάγει ΜΔΦ από την Ινδία, διαπιστώθηκε από την έρευνα ότι το επίπεδο αυτών των εισαγωγών μειώθηκε σημαντικά με την πάροδο των ετών, όπως αναφέρεται στην αιτιολογική σκέψη 32. (41) Τέλος, αρκετά ενδιαφερόμενα μέρη υποστήριξαν επίσης ότι ο καταγγέλλων έχασε τους πελάτες του επειδή δραστηριοποιήθηκε στην αγορά μεταγενέστερης χρήσης μέσω της μητρικής του εταιρείας, Ring International Holding (RIH), και ότι οι πωλήσεις ΜΔΦ σε συνδεδεμένες εταιρείες θα πρέπει να εξετασθούν προσεκτικά δεδομένου ότι δεν γίνονται σε συνθήκες ανοικτής αγοράς. Εντούτοις, οι εν λόγω ισχυρισμοί απορρίφθηκαν επειδή δεν ήταν τεκμηριωμένοι και από την έρευνα διαπιστώθηκε ότι οι πωλήσεις σε συνδεδεμένες εταιρείες ήταν αμελητέες σε σύγκριση με τις συνολικές πωλήσεις. 7.3. Συμπέρασμα για την αιτιώδη συνάφεια (42) Με βάση τα ανωτέρω, επιβεβαιώνονται τα προσωρινά συμπεράσματα που παρατίθενται στις αιτιολογικές σκέψεις 65 έως 76 του κανονισμού για την επιβολή προσωρινού δασμού. Ακόμα κι αν άλλοι παράγοντες πέραν των εισαγωγών είχαν κάποιον αντίκτυπο στην κατάσταση του ενωσιακού κλάδου παραγωγής, συνάγεται το συμπέρασμα ότι οι εισαγωγές με ντάμπινγκ από την Ταϊλάνδη προκάλεσαν σοβαρή ζημία στον ενωσιακό κλάδο παραγωγής κατά την έννοια του άρθρου 3 παράγραφος 6 του βασικού κανονισμού, βάσει μιας ανάλυσης με την οποία διακρίθηκαν και διαχωρίστηκαν σαφώς οι επιπτώσεις όλων των γνωστών παραγόντων από τις ζημιογόνες επιπτώσεις των εισαγωγών που αποτέλεσαν αντικείμενο ντάμπινγκ. 8. ΣΥΜΦΕΡΟΝ ΤΗΣ ΕΝΩΣΗΣ (43) Δύο από τους πέντε εισαγωγείς που συνεργάσθηκαν κατά τη διάρκεια της έρευνας αντέδρασαν στην κοινοποίηση των προσωρινών συμπερασμάτων και υπέβαλαν γραπτώς τις παρατηρήσεις τους. Ένας από τους εν λόγω εισαγωγείς ζήτησε ακρόαση καθώς και ένας ακόμη εισαγωγέας. Η Επιτροπή αποφάσισε επίσης να πραγματοποιήσει επίσκεψη στις εγκαταστάσεις του μοναδικού χρήστη που συμμετείχε στην έρευνα. (44) Δεν διατυπώθηκαν παρατηρήσεις ως προς τις αιτιολογικές σκέψεις 79 έως 90 του κανονισμού για την επιβολή προσωρινού δασμού όσον αφορά την περιγραφή της αγοράς και την ενότητα σχετικά με το συμφέρον του ενωσιακού κλάδου παραγωγής. 8.1. Εισαγωγείς και έμποροι (45) Υπενθυμίζεται, αρχικά, ότι ο κανονισμός για την επιβολή προσωρινού δασμού καταλήγει στο συμπέρασμα ότι η επιβολή μέτρων μπορεί να έχει σημαντικές αρνητικές επιπτώσεις μόνο στην κατάσταση ενός εισαγωγέα, ο οποίος παράγει επίσης ΜΔΦ στην Ένωση. Ο εισαγωγέας δεν αντέδρασε στην επιβολή των προσωρινών μέτρων. (46) Ένας άλλος εισαγωγέας, ο οποίος επίσης ζήτησε ακρόαση ενώπιον του συμβούλου ακροάσεων, αμφισβήτησε κυρίως τον υπολογισμό του περιθωρίου ντάμπινγκ, την ανάλυση της ζημίας και τον υπολογισμό της κατανάλωσης της Ένωσης. Δεν υπέβαλε, εντούτοις, καμία περαιτέρω παρατήρηση όσον αφορά την ανάλυση για το συμφέρον της Ένωσης. (47) Ένας τρίτος εισαγωγέας, που αντιπροσωπεύει το 20 % των συνολικών εισαγωγών από την Ταϊλάνδη, ζήτησε ακρόαση κατά την οποία εξήγησε ότι, σε αντίθεση με τις πληροφορίες που υποβλήθηκαν νωρίτερα κατά τη διάρκεια της έρευνας, δεν διέκοψε όλες τις δραστηριότητές του στον τομέα των ΜΔΦ -όπως αναφέρεται στην αιτιολογική σκέψη 92 του κανονισμού για την επιβολή προσωρινού δασμού-, αλλά ότι τις μετέφερε σε άλλο γραφείο. Κατά την ακρόαση, ο εν λόγω εισαγωγέας εξήγησε ότι η επιχειρηματική του δραστηριότητα στον τομέα των ΜΔΦ είναι συμπληρωματική στην κύρια δραστηριότητά του η οποία αφορά άλλα προϊόντα και δεν απέκλεισε το ενδεχόμενο εισαγωγών ΜΔΦ από την Ταϊλάνδη ακόμη και μετά την επιβολή μέτρων. Ωστόσο, λόγω των γενικών εξόδων του μεγάλου δικτύου διανομής του, κάτι τέτοιο εξαρτάται από το επίπεδο των δασμών αντιντάμπινγκ και από την πιθανότητα αύξησης της τιμής στους καταναλωτές. Διαφορετικά, ο εν λόγω παραγωγός δεν θα υφίστατο σημαντικές αρνητικές επιπτώσεις λόγω της διακοπής της επιχειρηματικής του δραστηριότητας στον τομέα των ΜΔΦ λαμβάνοντας υπόψη τη δευτερεύουσα σημασία αυτής της δραστηριότητας σε σύγκριση με το σύνολο των επιχειρηματικών δραστηριοτήτων των. 8.2. Χρήστες (48) Όπως αναφέρεται στην αιτιολογική σκέψη 5, επαληθεύτηκε η απάντηση στο ερωτηματολόγιο του μοναδικού συνεργαζόμενου χρήστη κατά την επίσκεψη στις εγκαταστάσεις του μετά την επιβολή των προσωρινών μέτρων. Ο συγκεκριμένος χρήστης πραγματοποιεί αγορές από διάφορες πηγές, συμπεριλαμβανομένων της ΕΕ, της Ινδίας και της Ταϊλάνδης. Επίσης, κατά το παρελθόν πραγματοποιούσε εισαγωγές από την Κίνα, αλλά άλλαξε την πηγή εφοδιασμού του μετά την επιβολή των δασμών αντιντάμπινγκ. (49) Οι εισαγωγείς από την Ταϊλάνδη αντιπροσωπεύουν περίπου το 10 % των συνολικών αγορών ΜΔΦ του και η εταιρεία αποφάσισε να μην εισάγει προϊόντα από την Ταϊλάνδη μετά την επιβολή των προσωρινών μέτρων. Ακόμα κι αν μέχρι στιγμής τα μέτρα δεν φαίνεται να έχουν επηρεάσει σημαντικά την οικονομική του κατάσταση, ωστόσο η συγκεκριμένη εταιρεία σχολίασε αρνητικά τον περιορισμό των πηγών εφοδιασμού της, και ιδίως το γεγονός ότι δεν είναι πλέον εξασφαλισμένη σε όλες τις περιπτώσεις η σύντομη παράδοση των ΜΔΦ. (50) Τα ενδιαφερόμενα μέρη επανέλαβαν τον ισχυρισμό, που είχαν ήδη διατυπώσει στον κανονισμό για την επιβολή προσωρινού δασμού, σύμφωνα με τον οποίο η επιβολή μέτρων θα μπορούσε να οδηγήσει σε περιορισμό των πηγών εφοδιασμού στην αγορά της'Ενωσης. Αξίζει επομένως να επαναληφθεί ότι από την έρευνα διαπιστώθηκε πράγματι ότι η αγορά της Ένωσης χαρακτηρίζεται από περιορισμένο αριθμό παραγόντων: υπάρχει ένας παράγοντας στην Ινδία, ένας στην Ταϊλάνδη, δύο στην 'Ενωση και ορισμένοι στην Κίνα. Στόχος των μέτρων αντιντάμπινγκ είναι να αποκατασταθεί ο θεμιτός ανταγωνισμός στην αγορά της 'Ενωσης και όχι να αποτραπούν οι εισαγωγές. Τούτο μπορεί πράγματι να οδηγήσει σε μείωση των εισαγωγών, ενώ τα μέτρα αντισταθμίζουν τις στρεβλωτικές για το εμπόριο συνέπειες των εν λόγω εισαγωγών.Αυτό, όμως, δεν αποτελεί ως έχει επαρκή αιτία για την αμφισβήτηση της επιβολής μέτρων κατά εισαγωγών που αποτελούν αντικείμενο ντάμπινγκ. Θα μπορούσε μάλιστα να υποστηριχθεί ότι θα πρέπει να εξασφαλίζεται ο θεμιτός ανταγωνισμός στην αγορά της 'Ενωσης προκειμένου να διασφαλιστεί ότι όλες οι πηγές εφοδιασμού θα εξακολουθούν να υπάρχουν μακροπρόθεσμα. (51) Προσδοκάται ότι, με την επιβολή ενός οριστικού δασμού χαμηλότερου ύψους σε σχέση με τον προσωρινό, οι εισαγωγές από την Ταϊλάνδη θα εξακολουθούν να έχουν πρόσβαση στην αγορά της'Ενωσης, ενώ από την έρευνα διαπιστώθηκε η ύπαρξη και άλλων πηγών εφοδιασμού, αν και ο αριθμός τους είναι περιορισμένος. 8.3. Συμπέρασμα για το συμφέρον της Ένωσης (52) Με βάση τα ανωτέρω και ελλείψει άλλων παρατηρήσεων, επιβεβαιώνονται οι αιτιολογικές σκέψεις 77 έως 110 του κανονισμού για την επιβολή προσωρινού δασμού και συνάγεται το συμπέρασμα ότι συνολικά, με βάση τις διαθέσιμες πληροφορίες σχετικά με το συμφέρον της Ένωσης, δεν υπάρχουν επιτακτικοί λόγοι για τους οποίους δεν θα πρέπει να επιβληθούν οριστικά μέτρα στις εισαγωγές ΜΔΦ, καταγωγής Ταϊλάνδης. 9. ΟΡΙΣΤΙΚΑ ΜΕΤΡΑ ΑΝΤΙΝΤΑΜΠΙΝΓΚ 9.1. Επίπεδο εξάλειψης της ζημίας (53) Ελλείψει άλλων παρατηρήσεων όσον αφορά το επίπεδο εξάλειψης της ζημίας, επιβεβαιώνονται οι αιτιολογικές σκέψεις 111 έως 114 του κανονισμού για την επιβολή προσωρινού δασμού. 9.2. Οριστικά μέτρα (54) Όσον αφορά το ποσό του δασμού που απαιτείται για την εξάλειψη των επιπτώσεων του ζημιογόνου ντάμπινγκ, διατυπώθηκε η άποψη ότι ο δασμός αντιντάμπινγκ θα πρέπει να μειωθεί στο 6 %, καθώς σύμφωνα με τους ισχυρισμούς που προβλήθηκαν οι εισαγωγές από την Ινδία δεν αποτελούν αντικείμενο ντάμπινγκ και είναι κατά 6 % υψηλότερες από τις εισαγωγές από την Ταϊλάνδη. Από την άποψη αυτή, σημειώνεται ότι ο στόχος των δασμών αντιντάμπινγκ δεν είναι η ευθυγράμμιση των τιμών με αυτές από άλλες πηγές, αλλά η εξάλειψη των στρεβλωτικών επιπτώσεων του ζημιογόνου ντάμπινγκ. (55) Με βάση τα συμπεράσματα που συνάχθηκαν όσον αφορά το ντάμπινγκ, τη ζημία, την αιτιώδη συνάφεια και το συμφέρον της Ένωσης, και σύμφωνα με το άρθρο 9 παράγραφος 4 του βασικού κανονισμού, θα πρέπει να επιβληθεί οριστικός δασμός αντιντάμπινγκ στο επίπεδο του χαμηλότερου από τα περιθώρια ντάμπινγκ και ζημίας που διαπιστώθηκαν, σύμφωνα με τον κανόνα χαμηλότερου δασμού. Στην προκειμένη περίπτωση, ο δασμολογικός συντελεστής θα πρέπει να ορισθεί στο επίπεδο της διαπιστωθείσας ζημίας. Ο συντελεστής αυτός υπολογίστηκε σε 16,3 % και παρουσιάζει σημαντική μείωση από το προσωρινό στάδιο. (56) Βάσει των ανωτέρω, ο συντελεστής του οριστικού δασμού αντιντάμπινγκ για τον συνεργαζόμενο εξαγωγέα είναι 16,3 %. 10. ΟΡΙΣΤΙΚΗ ΕΙΣΠΡΑΞΗ ΤΟΥ ΠΡΟΣΩΡΙΝΟΥ ΔΑΣΜΟΥ (57) Δεδομένου του μεγέθους του περιθωρίου ντάμπινγκ που διαπιστώθηκε και λαμβανομένου υπόψη του επιπέδου ζημίας που προκλήθηκε στον ενωσιακό κλάδο παραγωγής, θεωρείται απαραίτητο τα ποσά που καταβλήθηκαν ως εγγύηση υπό μορφή προσωρινού δασμού αντιντάμπινγκ, που επιβάλλεται με τον κανονισμό για την επιβολή προσωρινού δασμού, να εισπραχθούν οριστικά στο ύψος του ποσού των οριστικά επιβληθέντων δασμών. Επειδή ο οριστικός δασμός είναι χαμηλότερος από τον προσωρινό, τα ποσά που καταβλήθηκαν ως εγγύηση πέραν του οριστικού συντελεστή του δασμού αντιντάμπινγκ θα πρέπει να αποδεσμευτούν, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 1. Επιβάλλεται οριστικός δασμός αντιντάμπινγκ σε ορισμένους μηχανισμούς με δακτυλίους για το δέσιμο φύλλων που υπάγονται σήμερα στον κωδικό ΣΟ ex 8305 10 00 (κωδικοί TARIC 8305100011, 8305100013, 8305100019, 8305100021, 8305100023, 8305100029, 8305100034, 8305100035 και 8305100036), καταγωγής Ταϊλάνδης. Για τον σκοπό του παρόντος κανονισμού, οι μηχανισμοί με δακτυλίους για το δέσιμο φύλλων αποτελούνται από τουλάχιστον δύο χαλύβδινα φύλλα ή σύρματα που φέρουν τουλάχιστον τέσσερις ημιδακτυλίους από χαλύβδινο σύρμα προσαρμοσμένους σ’ αυτά και συγκρατούνται μαζί με χαλύβδινο κάλυμμα. Οι μηχανισμοί μπορούν να ανοίγουν είτε με το τράβηγμα των ημιδακτυλίων είτε με μικρό χαλύβδινο μηχανισμό ώθησης στερεωμένο στον μηχανισμό με δακτυλίους για το δέσιμο φύλλων. 2. Ο συντελεστής του οριστικού δασμού αντιντάμπινγκ που εφαρμόζεται επί της καθαρής τιμής «ελεύθερο στα σύνορα της Ένωσης», πριν από την καταβολή δασμού, του προϊόντος που περιγράφεται στην παράγραφο 1, είναι 16,3 %. 3. Εκτός αν άλλως ορίζεται, εφαρμόζονται οι διατάξεις που ισχύουν για τους τελωνειακούς δασμούς. Άρθρο 2 Τα ποσά που καταβλήθηκαν ως εγγύηση υπό μορφή προσωρινού δασμού αντιντάμπινγκ, σύμφωνα με τον κανονισμό (ΕΕ) αριθ. 118/2011 εισπράττονται οριστικά στο ύψος που καθορίζεται στο άρθρο 1 του παρόντος κανονισμού. Τα ποσά που έχουν καταβληθεί ως εγγύηση και υπερβαίνουν το ποσό του οριστικού δασμού αντιντάμπινγκ αποδεσμεύονται. Άρθρο 3 Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης. Ο παρών κανονισμός είναι υποχρεωτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 5 Αυγούστου 2011.

Εμπορικές πράξεις

Εμπορική νομοθεσία


ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1085/2011 ΤΗΣ ΕΠΙΤΡΟΠΉΣ της 27ης Οκτωβρίου 2011 για την τροποποίηση του κανονισμού (ΕΚ) αριθ. 501/2008 για τη θέσπιση λεπτομερών κανόνων εφαρμογής του κανονισμού (ΕΚ) αριθ. 3/2008 του Συμβουλίου σχετικά με ενέργειες ενημέρωσης και προώθησης υπέρ των γεωργικών προϊόντων στην εσωτερική αγορά και στις τρίτες χώρες Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη τη συνθήκη για τη λειτουργία της Ευρωπαϊκής Ένωσης, Έχοντας υπόψη τον κανονισμό (ΕΚ) αριθ. 3/2008 του Συμβουλίου, της 17ης Δεκεμβρίου 2007, σχετικά με ενέργειες ενημέρωσης και προώθησης υπέρ των γεωργικών προϊόντων στην εσωτερική αγορά και στις τρίτες χώρες (1), και ιδίως το άρθρο 15, Εκτιμώντας τα ακόλουθα: (1) Με τον κανονισμό (ΕΚ) αριθ. 501/2008 της Επιτροπής (2) καθορίζονται κανόνες όσον αφορά την κατάρτιση, την επιλογή, την εκτέλεση, τη χρηματοδότηση και τον έλεγχο των προγραμμάτων που αναφέρονται στο άρθρο 6 του κανονισμού (ΕΚ) αριθ. 3/2008. (2) Για να ενισχυθεί η αποτελεσματικότητα του καθεστώτος, πρέπει να δοθεί στις επαγγελματικές ή διεπαγγελματικές οργανώσεις η δυνατότητα να υποβάλλουν τα προς εκτέλεση, στην εσωτερική αγορά και σε τρίτες χώρες, προγράμματα δύο φορές ετησίως. Το χρονοδιάγραμμα υποβολής και επιλογής πρέπει να προσαρμοστεί ώστε να δοθεί μια ακόμη ευκαιρία στα προγράμματα που απορρίφτηκαν στον προηγούμενο κύκλο. Για να διευκολυνθεί η μετάβαση σε ένα νέο χρονοδιάγραμμα υποβολής και επιλογής πρέπει να εξασφαλιστεί ότι το χρονοδιάγραμμα της πρώτης υποβολής προγραμμάτων το 2012 δεν θα επηρεαστεί από την αλλαγή του χρονοδιαγράμματος. (3) Προκειμένου να μειωθεί ο περιττός διοικητικός φόρτος, πρέπει να καταργηθεί η απαίτηση αποστολής στην Επιτροπή σειράς εγγράφων (αντίγραφο της σύμβασης που έχει συναφθεί με τους προτείνοντες οργανισμούς και απόδειξη για τη σύσταση της εγγύησης, απόδειξη της σύμβασης που έχει συναφθεί με τον φορέα εκτέλεσης, αντίγραφο κάθε αίτησης για προκαταβολή και απόδειξη για τη σύσταση της αντίστοιχης εγγύησης, και τριμηνιαίες εκθέσεις σχετικά με την υλοποίηση της σύμβασης), εκτός εάν το ζητήσει η Επιτροπή. (4) Πρέπει να διευκρινιστεί ότι τα μηνύματα που αναφέρονται στις επιπτώσεις ενός προϊόντος στην υγεία πρέπει να εγκριθούν από την αρμόδια εθνική αρχή για θέματα δημόσιας υγείας και ότι το εγκεκριμένο από το κράτος μέλος υλικό πρέπει να αποσταλεί στην Επιτροπή. (5) Ως εκ τούτου, ο κανονισμός (ΕΚ) αριθ. 501/2008 πρέπει να τροποποιηθεί αναλόγως. (6) Τα μέτρα που προβλέπονται στον παρόντα κανονισμό είναι σύμφωνα με τη γνώμη της διαχειριστικής επιτροπής για την κοινή οργάνωση των γεωργικών αγορών, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Ο κανονισμός (ΕΚ) αριθ. 501/2008 τροποποιείται ως εξής: 1) Στο άρθρο 4 παράγραφος 3, το δεύτερο εδάφιο αντικαθίσταται από το ακόλουθο κείμενο: «Τα μηνύματα στα οποία γίνεται αναφορά στις εν λόγω επιπτώσεις πρέπει να εγκριθούν από την αρμόδια εθνική αρχή για θέματα δημόσιας υγείας.». 2) Στο άρθρο 8 παράγραφος 1, το δεύτερο εδάφιο αντικαθίσταται από το ακόλουθο κείμενο: «Οι επαγγελματικές ή διεπαγγελματικές οργανώσεις στην Ένωση που είναι αντιπροσωπευτικές των σχετικών τομέων (στο εξής “προτείνουσες οργανώσεις”), υποβάλλουν τα προγράμματά τους στο κράτος μέλος το αργότερο στις 30 Σεπτεμβρίου (“πρώτη υποβολή προγραμμάτων”) και στις 15 Απριλίου (“δεύτερη υποβολή προγραμμάτων”) κάθε έτους. Το 2012 η πρώτη υποβολή προγραμμάτων μπορεί να πραγματοποιηθεί μέχρι τις 30 Νοεμβρίου 2011.». 3) Το άρθρο 11 τροποποιείται ως εξής: α) Στην παράγραφο 1, το πρώτο εδάφιο αντικαθίσταται από το ακόλουθο κείμενο: «1. Τα κράτη μέλη αποστέλλουν στην Επιτροπή τον κατάλογο που αναφέρεται στο άρθρο 9 παράγραφος 1 και, ενδεχομένως, τον κατάλογο των οργανισμών εκτέλεσης που έχουν επιλέξει, εφόσον έχουν ήδη επιλεγεί σύμφωνα με το άρθρο 8 παράγραφος 3, καθώς και αντίγραφο των εν λόγω προγραμμάτων. Ο κατάλογος υποβάλλεται ηλεκτρονικά και μέσω ταχυδρομείου και η Επιτροπή τον παραλαμβάνει το αργότερο στις 30 Νοεμβρίου για την πρώτη υποβολή προγραμμάτων και στις 15 Ιουνίου για τη δεύτερη υποβολή προγραμμάτων.». β) Η παράγραφος 2 αντικαθίσταται από το ακόλουθο κείμενο: «2. Το αργότερο στις 31 Ιανουαρίου για την πρώτη υποβολή προγραμμάτων και στις 16 Αυγούστου για τη δεύτερη υποβολή προγραμμάτων, η Επιτροπή ενημερώνει τα ενδιαφερόμενα κράτη μέλη, εάν διαπιστώσει ότι ολόκληρο ή ένα μέρος ενός υποβληθέντος προγράμματος δεν συνάδει με: α) τους κανόνες της Ένωσης· ή β) τις κατευθυντήριες γραμμές όσον αφορά την εσωτερική αγορά· ή γ) τα κριτήρια που αναφέρονται στο άρθρο 9 παράγραφος 2, όσον αφορά τις τρίτες χώρες.». γ) Στην παράγραφο 3 το δεύτερο εδάφιο αντικαθίσταται από το ακόλουθο κείμενο: «Ύστερα από έλεγχο των αναθεωρημένων προγραμμάτων η Επιτροπή αποφασίζει, το αργότερο στις 30 Απριλίου για την πρώτη υποβολή προγραμμάτων και στις 15 Νοεμβρίου για τη δεύτερη υποβολή προγραμμάτων, ποια προγράμματα μπορεί να συγχρηματοδοτήσει, σύμφωνα με τη διαδικασία που αναφέρεται στο άρθρο 16 παράγραφος 2 του κανονισμού (ΕΚ) αριθ. 3/2008.». δ) Προστίθεται η ακόλουθη παράγραφος 5: «5. Κατά παρέκκλιση από τις παραγράφους 1, 2, και 3, καθορίζονται οι ακόλουθες καταληκτικές ημερομηνίες για την πρώτη υποβολή προγραμμάτων το 2012: α) ο κατάλογος της παραγράφου 1 υποβάλλεται από τα κράτη μέλη και παραλαμβάνεται από την Επιτροπή το αργότερο στις 15 Φεβρουαρίου 2012· β) η Επιτροπή αποστέλλει στα κράτη μέλη τις πληροφορίες που προβλέπονται στην παράγραφο 2 μέχρι τις 26 Απριλίου 2012 και γ) η Επιτροπή αποφασίζει το αργότερο στις 30 Ιουνίου 2012 ποια προγράμματα μπορεί να συγχρηματοδοτήσει.». 4) Στο άρθρο 16, η παράγραφος 5 αντικαθίσταται από το ακόλουθο κείμενο: «5. Το κράτος μέλος διαβιβάζει στην Επιτροπή κατόπιν αιτήματός της και εντός δέκα εργάσιμων ημερών αντίγραφο της σύμβασης και απόδειξη για τη σύσταση της εγγύησης. Το κράτος μέλος διαβιβάζει επίσης στην Επιτροπή κατόπιν αιτήματός της και εντός δέκα εργάσιμων ημερών αντίγραφο της σύμβασης που συνάφθηκε από τον επιλεγέντα προτείνοντα οργανισμό με τον φορέα εκτέλεσης. Η εν λόγω σύμβαση προβλέπει την υποχρέωση του οργανισμού εκτέλεσης να υπόκειται στους ελέγχους που αναφέρονται στο άρθρο 25.». 5) Στο άρθρο 17 παράγραφος 3, το πρώτο εδάφιο αντικαθίσταται από το ακόλουθο κείμενο: «3. Η πληρωμή προκαταβολής υπόκειται στη σύσταση εγγύησης από τη συμβαλλόμενη οργάνωση υπέρ του κράτους μέλους, ποσού ίσου με το 110 % της εν λόγω προκαταβολής, σύμφωνα με τους όρους του τίτλου III του κανονισμού (ΕΟΚ) αριθ. 2220/85. Το κράτος μέλος διαβιβάζει στην Επιτροπή κατόπιν αιτήματός της και εντός δέκα εργάσιμων ημερών αντίγραφο κάθε αίτησης προκαταβολής και απόδειξη της σύστασης της αντίστοιχης εγγύησης.». 6) Στο άρθρο 22 η παράγραφος 3 αντικαθίσταται από το ακόλουθο κείμενο: «3. Το κράτος μέλος διαβιβάζει στην Επιτροπή κατόπιν αιτήματός της και εντός δέκα εργάσιμων ημερών αντίγραφο των τριμηνιαίων εκθέσεων που απαιτούνται για τις ενδιάμεσες πληρωμές σύμφωνα με το άρθρο 18.». 7) Στο άρθρο 23 παράγραφος 1 το δεύτερο εδάφιο αντικαθίσταται από το ακόλουθο κείμενο: «Αποστέλλουν στην Επιτροπή το εγκριθέν υλικό.». Άρθρο 2 Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 27 Οκτωβρίου 2011.

ΔΗΜΟΣΙΑ ΔΙΟΙΚΗΣΗ

ΕΚΤΕΛΕΣΤΙΚΗ ΕΞΟΥΣΙΑ ΚΑΙ ΔΗΜΟΣΙΑ ΔΙΟΙΚΗΣΗ


ΑΠΌΦΑΣΗ ΤΗΣ ΕΠΙΤΡΟΠΉΣ της 30ής Νοεμβρίου 2010 για την τροποποίηση των αποφάσεων 2005/692/ΕΚ, 2005/734/ΕΚ, 2006/415/ΕΚ, 2007/25/ΕΚ και 2009/494/ΕΚ όσον αφορά τη γρίπη των πτηνών [κοινοποιηθείσα υπό τον αριθμό Ε(2010) 8282] (Κείμενο που παρουσιάζει ενδιαφέρον για τον ΕΟΧ) (2010/734/ΕΕ) Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη τη συνθήκη για τη λειτουργία της Ευρωπαϊκής Ένωσης, Έχοντας υπόψη την οδηγία 89/662/ΕΟΚ του Συμβουλίου, της 11ης Δεκεμβρίου 1989, σχετικά με τους κτηνιατρικούς ελέγχους που εφαρμόζονται στο ενδοκοινοτικό εμπόριο με προοπτική την υλοποίηση της εσωτερικής αγοράς (1), και ιδίως το άρθρο 9 παράγραφος 4, Έχοντας υπόψη την οδηγία 90/425/ΕΟΚ του Συμβουλίου, της 26ης Ιουνίου 1990, σχετικά με τους κτηνιατρικούς και ζωοτεχνικούς ελέγχους που εφαρμόζονται στο ενδοκοινοτικό εμπόριο ορισμένων ζώντων ζώων και προϊόντων με προοπτική την υλοποίηση της εσωτερικής αγοράς (2), και ιδίως το άρθρο 10 παράγραφος 4, Έχοντας υπόψη την οδηγία 91/496/ΕΟΚ του Συμβουλίου, της 15ης Ιουλίου 1991, για τον καθορισμό των βασικών αρχών σχετικά με την οργάνωση των κτηνιατρικών ελέγχων των ζώων προέλευσης τρίτων χωρών που εισάγονται στην Κοινότητα και περί τροποποίησης των οδηγιών 89/662/ΕΟΚ, 90/425/ΕΟΚ και 90/675/ΕΟΚ (3), και ιδίως το άρθρο 18 παράγραφος 7, Έχοντας υπόψη την οδηγία 97/78/ΕΚ του Συμβουλίου, της 18ης Δεκεμβρίου 1997, για τον καθορισμό των αρχών οργάνωσης των κτηνιατρικών ελέγχων των προϊόντων που εισάγονται στην Κοινότητα από τρίτες χώρες (4), και ιδίως το άρθρο 22 παράγραφος 6, Έχοντας υπόψη τον κανονισμό (ΕΚ) αριθ. 998/2003 του Ευρωπαϊκού Κοινοβουλίου και του Συμβουλίου, της 26ης Μαΐου 2003, για τους υγειονομικούς όρους που εφαρμόζονται στις μη εμπορικού χαρακτήρα μετακινήσεις ζώων συντροφιάς και για την τροποποίηση της οδηγίας 92/65/ΕΟΚ του Συμβουλίου (5), και ιδίως το άρθρο 18, Έχοντας υπόψη την οδηγία 2005/94/ΕΚ του Συμβουλίου, της 20ής Δεκεμβρίου 2005, σχετικά με κοινοτικά μέτρα για την καταπολέμηση της γρίπης των πτηνών και την κατάργηση της οδηγίας 92/40/ΕΟΚ (6), και ιδίως το άρθρο 63 παράγραφος 3, Εκτιμώντας τα ακόλουθα: (1) Η Επιτροπή εξέδωσε διάφορα μέτρα προστασίας σε σχέση με τη γρίπη των πτηνών, ύστερα από την εκδήλωση εστιών της εν λόγω νόσου στη Νοτιοανατολική Ασία, η οποία άρχισε τον Δεκέμβριο του 2003 και προκλήθηκε από τον ιδιαίτερα παθογόνο ιό της γρίπης των πτηνών του υποτύπου H5N1. (2) Τα εν λόγω μέτρα ορίζονται, ιδίως, στην απόφαση 2005/692/ΕΚ της Επιτροπής, της 6ης Οκτωβρίου 2005, για τη λήψη συγκεκριμένων προστατευτικών μέτρων σχετικά με τη γρίπη των πτηνών σε πολλές τρίτες χώρες (7), στην απόφαση 2005/734/ΕΚ, της 19ης Οκτωβρίου 2005, για τη θέσπιση μέτρων βιοασφάλειας με σκοπό τη μείωση του κινδύνου μετάδοσης της υψηλής παθογονικότητας γρίπης των πτηνών, που προκαλείται από τον υπότυπο H5N1 του ιού της γρίπης τύπου A, από τα άγρια πτηνά στα πουλερικά και σε άλλα πτηνά σε αιχμαλωσία, καθώς και για την πρόβλεψη συστήματος έγκαιρης ανίχνευσης στις ιδιαίτερα ευπρόσβλητες περιοχές (8), και στην απόφαση 2009/494/ΕΚ της Επιτροπής, της 25ης Ιουνίου 2009, σχετικά με τη λήψη ορισμένων μέτρων προστασίας όσον αφορά την υψηλής παθογονικότητας γρίπη των πτηνών του υποτύπου H5N1 στην Κροατία και την Ελβετία (9). (3) Τα μέτρα που καθορίζονται στις εν λόγω αποφάσεις εφαρμόζονται έως τις 31 Δεκεμβρίου 2010. Ωστόσο, εστίες γρίπης των πτηνών υψηλής παθογονικότητας του υποτύπου H5N1 σε άγρια πτηνά και σε πουλερικά εξακολουθούν να εκδηλώνονται σε κράτη μέλη και σε τρίτες χώρες, συνιστώντας κίνδυνο για την υγεία των ζώων και των ανθρώπων. (4) Δεδομένης της επιδημιολογικής κατάστασης όσον αφορά τη γρίπη των πτηνών, είναι σκόπιμο να συνεχιστεί ο περιορισμός των κινδύνων που συνεπάγονται οι εισαγωγές πουλερικών, προϊόντων πουλερικών, πτηνών συντροφιάς και άλλων φορτίων που καλύπτονται από τις εν λόγω αποφάσεις, καθώς και να διατηρηθούν τα μέτρα βιοασφάλειας, τα συστήματα έγκαιρης ανίχνευσης και ορισμένα μέτρα προστασίας όσον αφορά τη γρίπη των πτηνών υψηλής παθογονικότητας του υποτύπου H5N1. (5) Η περίοδος εφαρμογής των αποφάσεων 2005/692/ΕΚ, 2005/734/ΕΚ και 2009/494/ΕΚ πρέπει να παραταθεί, συνεπώς, έως τις 30 Ιουνίου 2012. (6) Επιπλέον, η απόφαση 2005/734/ΕΚ απαγορεύει τη χρήση πτηνών ως δολωμάτων κατά τη διάρκεια του κυνηγιού πτηνών σε περιοχές οι οποίες έχουν προσδιοριστεί ως ιδιαίτερα ευπρόσβλητες στην εισαγωγή της γρίπης των πτηνών Ωστόσο, υπό ορισμένες συνθήκες η αρμόδια αρχή μπορεί να χορηγεί παρεκκλίσεις για τη χρήση τους κατά τη διάρκεια του κυνηγιού πτηνών και στο πλαίσιο των προγραμμάτων των κρατών μελών για την επιτήρηση της γρίπης των πτηνών όπως προβλέπεται στην απόφαση 2005/734/ΕΚ της Επιτροπής, της 17ης Οκτωβρίου 2005, για την έγκριση των προγραμμάτων για την εφαρμογή των ερευνών των κρατών μελών όσον αφορά τη γρίπη των πτηνών σε πουλερικά και άγρια πτηνά κατά τη διάρκεια του 2005 και για τον καθορισμό κανόνων υποβολής εκθέσεων και επιλεξιμότητας για την κοινοτική χρηματοδοτική συνδρομή όσον αφορά τις δαπάνες εφαρμογής των εν λόγω προγραμμάτων (10). (7) Η πείρα έχει δείξει ότι τα πτηνά χρησιμοποιούνται ως δολώματα όχι μόνον κατά τη διάρκεια του κυνηγιού πτηνών αλλά και στο πλαίσιο ερευνητικών έργων, ορνιθολογικών μελετών και άλλων δραστηριοτήτων που ενδέχεται να συνιστούν ανάλογους κινδύνους όσον αφορά την εξάπλωση της γρίπης των πτηνών. Τα μέτρα βιοασφάλειας της απόφασης 2005/734/ΕΚ πρέπει, συνεπώς, να εφαρμόζονται στην ευρύτερη χρήση πτηνών ως δολωμάτων με την προϋπόθεση ότι η δραστηριότητα επιτρέπεται από την αρμόδια αρχή σύμφωνα με το άρθρο 2β παράγραφος 1 στοιχείο δ). (8) Η απόφαση 2005/734/ΕΚ αφορά επίσης τη χρήση πτηνών ως δολωμάτων για δειγματοληψία σύμφωνα με τα προγράμματα των κρατών μελών για έρευνες σχετικές με τη γρίπη των πτηνών όπως προβλέπεται στην απόφαση 2005/732/ΕΚ. Οι έρευνες που προβλέπονται στην απόφαση ολοκληρώθηκαν κατά τη συγκεκριμένη χρονική περίοδο που αναφέρεται στην εν λόγω απόφαση. Κατά συνέπεια, η απόφαση 2005/742/ΕΚ πρέπει να τροποποιηθεί για να αναφέρεται στα προγράμματα επιτήρησης για τη γρίπη των πτηνών που διενεργούν τα κράτη μέλη βάσει της οδηγίας 2005/94/ΕΚ. (9) Η απόφαση 2006/415/ΕΚ της Επιτροπής, της 14ης Ιουνίου 2006, για τη λήψη ορισμένων μέτρων προστασίας λόγω της εμφάνισης κρουσμάτων γρίπης των πτηνών υψηλής παθογονικότητας του υποτύπου H5N1 σε πουλερικά στην Κοινότητα και για την κατάργηση της απόφασης 2006/135/ΕΚ (11), θεσπίζει ορισμένα προστατευτικά μέτρα που πρέπει να εφαρμόζονται στην περίπτωση εκδήλωσης εστίας της εν λόγω νόσου. Εν αναμονή ενδεχόμενης αναθεώρησης των εν λόγω μέτρων, η περίοδος εφαρμογής της απόφασης αυτής πρέπει να παραταθεί μόνον έως τις 31 Δεκεμβρίου 2011. (10) Η απόφαση 2007/25/ΕΚ της Επιτροπής, της 22ας Δεκεμβρίου 2006, για τη λήψη ορισμένων μέτρων προστασίας λόγω της γρίπης των πτηνών υψηλής παθογονικότητας και της μετακίνησης πτηνών συντροφιάς που συνοδεύουν τον κάτοχό τους στην Κοινότητα (12), καθορίζει ορισμένους κανόνες για την έγκριση της μετακίνησης από τρίτες χώρες ζώντων πτηνών συντροφιάς και αναφέρεται στον κατάλογο τρίτων χωρών που παρατίθενται στην απόφαση 79/542/ΕΟΚ του Συμβουλίου, της 21ης Δεκεμβρίου 1976, για την κατάρτιση καταλόγου τρίτων χωρών ή περιοχών τρίτων χωρών, καθώς και για τον καθορισμό όρων όσον αφορά την υγεία των ζώων, τη δημόσια υγεία και την κτηνιατρική πιστοποίηση για την εισαγωγή στην Κοινότητα ορισμένων ζώντων ζώων και του νωπού κρέατος αυτών (13). (11) Ο κανονισμός (ΕΕ) αριθ. 206/2010 της Επιτροπής, της 12ης Μαρτίου 2010, για τον καθορισμό καταλόγων τρίτων χωρών, περιοχών ή τμημάτων τους από τις οποίες επιτρέπονται οι εισαγωγές στην Ευρωπαϊκή Ένωση ορισμένων ζώων και νωπού κρέατος, καθώς και των απαιτήσεων κτηνιατρικής πιστοποίησης (14), αντικαθιστά και καταργεί την απόφαση 79/542/ΕΟΚ. Κατά συνέπεια, είναι σκόπιμο να επικαιροποιηθεί η απόφαση 2007/25/ΕΚ με παραπομπή στον κανονισμό (ΕΕ) αριθ. 206/2010. (12) Επιπροσθέτως, το άρθρο 1 της απόφασης 2007/25/ΕΚ και το υπόδειγμα κτηνιατρικού πιστοποιητικού που παρατίθεται στο παράρτημα II της εν λόγω απόφασης, το οποίο παραπέμπει στο κεφάλαιο 2.1.14 του εγχειριδίου διαγνωστικών δοκιμασιών και εμβολίων για χερσαία ζώα του παγκόσμιου οργανισμού για την υγεία των ζώων (OIE), είναι πλέον παρωχημένα μετά την έγκριση του αναθεωρημένου κεφαλαίου για τη γρίπη των πτηνών τον Μάιο του 2009 και πρέπει να επικαιροποιηθούν για να παραπέμπουν στο κεφάλαιο 2.3.4 του εν λόγω εγχειριδίου. Είναι επίσης αναγκαίο να γίνουν ορισμένες τροποποιήσεις στη δήλωση του κατόχου που περιλαμβάνεται στο παράρτημα II της εν λόγω απόφασης με βάση την εμπειρία. Συνεπώς, η απόφαση 2007/25/ΕΚ θα πρέπει να τροποποιηθεί αναλόγως. (13) Εάν ληφθεί υπόψη η κατάσταση όσον αφορά την υγεία των ζώων, είναι επίσης σκόπιμο να παραταθεί η περίοδος εφαρμογής της απόφασης 2007/25/ΕΚ έως τις 30 Ιουνίου 2012. (14) Επομένως, πρέπει να τροποποιηθούν αναλόγως οι αποφάσεις 2005/692/ΕΚ, 2005/734/ΕΚ, 2006/415/ΕΚ, 2007/25/ΕΚ και 2009/494/ΕΚ. (15) Είναι αναγκαίο να προβλεφθεί μια μεταβατική περίοδος κατά την οποία θα επιτρέπεται η εισαγωγή στην Ένωση φορτίων πτηνών συντροφιάς για τις οποίες έχουν εκδοθεί το αναγκαίο κτηνιατρικό πιστοποιητικό και η δήλωση κατόχου σύμφωνα με την απόφαση 2007/25/ΕΚ, πριν από τις τροποποιήσεις που επιφέρει η παρούσα απόφαση, ώστε να δοθεί στα κράτη μέλη και στον κλάδο ο χρόνος να προσαρμοστούν στους νέους κανόνες. (16) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Στο άρθρο 7 της απόφασης 2005/692/ΕΚ, η ημερομηνία «31 Δεκεμβρίου 2010» αντικαθίσταται από την ημερομηνία «30 Ιουνίου 2012». Άρθρο 2 Η απόφαση 2005/734/ΕΚ τροποποιείται ως εξής: 1) Στο άρθρο 1, η παράγραφος 4 αντικαθίσταται από το ακόλουθο κείμενο: «4. Τα κράτη μέλη επανεξετάζουν τακτικά τα μέτρα που έχουν λάβει σύμφωνα με την παράγραφο 1 και υπό το πρίσμα των προγραμμάτων επιτήρησης που έχουν εφαρμόσει σύμφωνα με το άρθρο 4 της οδηγίας 2005/94/ΕΚ του Συμβουλίου (15), προκειμένου να αναπροσαρμόσουν στη μεταβαλλόμενη επιδημιολογική και ορνιθολογική κατάσταση τις περιοχές της επικράτειάς τους τις οποίες έχουν προσδιορίσει ως ιδιαίτερα ευπρόσβλητες στην εισαγωγή της γρίπης των πτηνών. 2) Στο άρθρο 2α παράγραφος 1, το στοιχείο δ) αντικαθίσταται από το ακόλουθο κείμενο: «δ) η χρήση πτηνών των τάξεων Anseriformes (χηνόμορφα) και Charadriiformes (χαραδριόμορφα) ως δολωμάτων στη διάρκεια του κυνηγιού πτηνών·». 3) Στο ο άρθρο 2β παράγραφος 1, το στοιχείο δ) τροποποιείται ως εξής: α) Η εισαγωγική πρόταση και το σημείο i) αντικαθίστανται από το ακόλουθο κείμενο: «δ) η χρήση πτηνών ως δολωμάτων: i) από κατόχους πτηνών δολωμάτων που έχουν καταχωριστεί στην αρμόδια αρχή, υπό την αυστηρή επιτήρηση της αρμόδιας αρχής για την προσέλκυση άγριων πτηνών που προορίζονται για δειγματοληψία σύμφωνα με τα προγράμματα των κρατών μελών για τη γρίπη των πτηνών, ερευνητικά έργα, ορνιθολογικές μελέτες ή κάθε άλλη δραστηριότητα που έχει εγκρίνει η αρμόδια αρχή, ή». β) στο σημείο ii), η τρίτη περίπτωση αντικαθίσταται από το ακόλουθο κείμενο: «- η καταγραφή και η αναφορά της κατάστασης της υγείας των πτηνών δολωμάτων και οι εργαστηριακές δοκιμές για τη γρίπη των πτηνών στην περίπτωση θανάτων τέτοιων πτηνών και στο τέλος της περιόδου χρήσης στην περιοχή που αναγνωρίζεται ότι αντιμετωπίζει ιδιαίτερο κίνδυνο για την εισαγωγή της γρίπης των πτηνών,». 4) Στο άρθρο 4, η ημερομηνία «31 Δεκεμβρίου 2010» αντικαθίσταται από την ημερομηνία «30 Ιουνίου 2012». Άρθρο 3 Στο άρθρο 12 της απόφασης 2006/415/ΕΚ, η ημερομηνία «31 Δεκεμβρίου 2010» αντικαθίσταται από την ημερομηνία «31 Δεκεμβρίου 2011». Άρθρο 4 Η απόφαση 2007/25/ΕΚ τροποποιείται ως εξής: 1) Το άρθρο 1 παράγραφος 1 στοιχείο β) τροποποιείται ως εξής: α) το σημείο i) αντικαθίσταται από το ακόλουθο κείμενο: «i) έχουν υποβληθεί σε απομόνωση για 30 ημέρες πριν από την εξαγωγή στον τόπο αναχώρησης της τρίτης χώρας που παρατίθεται στο μέρος 1 του παραρτήματος I ή στο μέρος 1 του παραρτήματος II του κανονισμού (ΕΕ) αριθ. 206/2010 της Επιτροπής (16), ή β) το σημείο iv) αντικαθίσταται από το ακόλουθο κείμενο: «iv) έχουν απομονωθεί για 10 τουλάχιστον ημέρες πριν από την εξαγωγή και έχουν υποβληθεί σε δοκιμασία για την ανίχνευση του αντιγόνου ή γονιδιώματος H5N1, όπως ορίζεται στο κεφάλαιο για τη γρίπη των πτηνών του εγχειριδίου διαγνωστικών δοκιμασιών και εμβολίων για χερσαία ζώα, όπως επικαιροποιείται σε τακτικά διαστήματα από τον OIE, η οποία πραγματοποιήθηκε σε δείγμα που ελήφθη μετά την τρίτη ημέρα της απομόνωσης.». 2) Στο άρθρο 6 η ημερομηνία «31 Δεκεμβρίου 2010» αντικαθίσταται από την ημερομηνία «30 Ιουνίου 2012». 3) Τα παραρτήματα II και III αντικαθίστανται από το κείμενο του παραρτήματος της παρούσας απόφασης. Άρθρο 5 Στο άρθρο 3 της απόφασης 2009/494/ΕΚ, η ημερομηνία «31 Δεκεμβρίου 2010» αντικαθίσταται από την ημερομηνία «30 Ιουνίου 2012». Άρθρο 6 Τα κράτη μέλη λαμβάνουν αμέσως τα αναγκαία μέτρα για τη συμμόρφωσή τους με την παρούσα απόφαση, τα οποία και δημοσιεύουν. Ενημερώνουν αμέσως την Επιτροπή σχετικά. Άρθρο 7 Για μια μεταβατική περίοδο έως τις 31 Μαρτίου 2011, τα πτηνά συντροφιάς για τα οποία έχουν εκδοθεί κτηνιατρικό πιστοποιητικό και δήλωση κατόχων σύμφωνα με την απόφαση 2007/25/ΕΚ, πριν από τις τροποποιήσεις που επιφέρει η παρούσα απόφαση, μπορούν να εξακολουθήσουν να εισάγονται στην Ένωση. Άρθρο 8 Η παρούσα απόφαση απευθύνεται στα κράτη μέλη. Βρυξέλλες, 30 Νοεμβρίου 2010.

Πολιτική για την υγεία


ΑΠΌΦΑΣΗ ΤΟΥ ΣΥΜΒΟΥΛΊΟΥ της 8ης Νοεμβρίου 2011 σχετικά με τη σύναψη, εξ ονόματος της Ευρωπαϊκής Ένωσης, της διεθνούς συμφωνίας για την τροπική ξυλεία του 2006 (2011/731/ΕΕ) ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως τα άρθρα 192 και 207 σε συνδυασμό με το άρθρο 218 παράγραφος 6 στοιχείο α), Έχοντας υπόψη την πρόταση της Ευρωπαϊκής Επιτροπής, Έχοντας υπόψη την έγκριση του Ευρωπαϊκού Κοινοβουλίου, Εκτιμώντας τα ακόλουθα: (1) Στις 27 Ιανουαρίου 2006, η διάσκεψη διαπραγματεύσεων, η οποία έχει συσταθεί υπό την αιγίδα της διάσκεψης των Ηνωμένων Εθνών για το εμπόριο και την ανάπτυξη (Unctad), ενέκρινε το κείμενο της διεθνούς συμφωνίας για την τροπική ξυλεία του 2006 («συμφωνία του 2006»). (2) Η συμφωνία του 2006 αποτέλεσε αντικείμενο διαπραγματεύσεων προκειμένου να αντικαταστήσει τη διεθνή συμφωνία για την τροπική ξυλεία του 1994 («συμφωνία του 1994»), όπως έχει παραταθεί, η οποία θα παραμείνει σε ισχύ μέχρι την έναρξη ισχύος της συμφωνίας του 2006. (3) Η συμφωνία του 2006 είναι ανοικτή προς υπογραφή από τις 3 Απριλίου 2006 και θα παραμείνει ανοικτή έναν μήνα μετά την οριστική έναρξη ισχύος της. H συναίνεση προς δέσμευση από την εν λόγω συμφωνία εκφράζεται είτε με την οριστική υπογραφή είτε με την επικύρωση, αποδοχή, έγκριση ή προσχώρηση. (4) Οι στόχοι της συμφωνίας του 2006 συνάδουν τόσο με την κοινή εμπορική πολιτική όσο και με την περιβαλλοντική πολιτική. (5) Η Ευρωπαϊκή Κοινότητα ήταν μέρος της συμφωνίας του 1994. Η συμφωνία του 2006 θα συνεχίσει να προάγει τους στόχους αειφόρου ανάπτυξης της Ευρωπαϊκής Ένωσης. (6) Η Κοινότητα υπέγραψε τη συμφωνία του 2006 στις 2 Νοεμβρίου 2007. Όλα τα κράτη μέλη έχουν εκφράσει την πρόθεσή τους να την επικυρώσουν. (7) Δεδομένου ότι οι υποχρεωτικές εισφορές των καταναλωτών-μελών του Διεθνούς Οργανισμού για την τροπική ξυλεία υπολογίζονται κυρίως ανάλογα με τον όγκο των εισαγωγών τους τροπικής ξυλείας, η Ένωση θα συνεισφέρει στον διοικητικό λογαριασμό του Διεθνούς Οργανισμού για την τροπική ξυλεία, μόλις η συμφωνία του 2006 αρχίσει να ισχύει, ενώ θα είναι προαιρετικές οι οικονομικές εισφορές των κρατών μελών, καθώς και της Ένωσης, στις δράσεις που σχεδιάζονται μέσω των λογαριασμών προαιρετικών εισφορών του Οργανισμού. (8) Η συμφωνία του 2006 θα πρέπει να εγκριθεί, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Η διεθνής συμφωνία για την τροπική ξυλεία του 2006 (1) («συμφωνία του 2006») εγκρίνεται εξ ονόματος της Ένωσης. Άρθρο 2 Ο πρόεδρος του Συμβουλίου εξουσιοδοτείται να ορίσει το ή τα πρόσωπα που είναι αρμόδια να καταθέσουν το έγγραφο έγκρισης, εξ ονόματος της Ένωσης, στον γενικό γραμματέα των Ηνωμένων Εθνών, σύμφωνα με το άρθρο 36 παράγραφος 2 της συμφωνίας του 2006. Βρυξέλλες, 8 Νοεμβρίου 2011.

Διεθνείς συμφωνίες

ΔΙΕΘΝΕΙΣ ΣΧΕΣΕΙΣ


ΚΑΝΟΝΙΣΜΌΣ (ΕΕ) αριθ. 1276/2011 ΤΗΣ ΕΠΙΤΡΟΠΉΣ της 8ης Δεκεμβρίου 2011 για την τροποποίηση του παραρτήματος III του κανονισμού (ΕΚ) αριθ. 853/2004 του Ευρωπαϊκού Κοινοβουλίου και του Συμβουλίου όσον αφορά την επεξεργασία για την καταστροφή των βιώσιμων παρασίτων στα αλιευτικά προϊόντα που προορίζονται για ανθρώπινη κατανάλωση (Κείμενο που παρουσιάζει ενδιαφέρον για τον ΕΟΧ) Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη τη Συνθήκη για τη λειτουργία της Ευρωπαϊκής Ένωσης, Έχοντας υπόψη τον κανονισμό (ΕΚ) αριθ. 853/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τον καθορισμό ειδικών κανόνων υγιεινής για τα τρόφιμα ζωικής προέλευσης (1), και ιδίως το άρθρο 10 παράγραφος 1, Εκτιμώντας τα ακόλουθα: (1) Ο κανονισμός (ΕΚ) αριθ. 853/2004 επιβάλλει στους υπευθύνους επιχειρήσεων τροφίμων ειδικούς κανόνες υγιεινής για τα τρόφιμα ζωικής προέλευσης. Προβλέπει, μεταξύ άλλων, ότι οι υπεύθυνοι επιχειρήσεων τροφίμων μπορούν να διαθέτουν στην αγορά της Ευρωπαϊκής Ένωσης προϊόντα ζωικής προέλευσης μόνον εάν τα προϊόντα αυτά έχουν παρασκευασθεί και υποστεί χειρισμούς αποκλειστικά σε εγκαταστάσεις που ικανοποιούν τις σχετικές απαιτήσεις του παραρτήματος III του εν λόγω κανονισμού. (2) Το μέρος Δ του κεφαλαίου ΙΙΙ του τμήματος VIII του παραρτήματος III του κανονισμού (ΕΚ) αριθ. 853/2004 προβλέπει ότι οι υπεύθυνοι επιχειρήσεων τροφίμων πρέπει να εξασφαλίζουν ότι ορισμένα αλιευτικά προϊόντα, συμπεριλαμβανομένων των προϊόντων που καταναλώνονται ωμά ή σχεδόν ωμά, υποβάλλονται σε επεξεργασία κατάψυξης για την καταστροφή των βιώσιμων παρασίτων που μπορεί να παρουσιάζουν κίνδυνο για την υγεία του καταναλωτή. (3) Τον Απρίλιο του 2010 η Ευρωπαϊκή Αρχή για την Ασφάλεια των Τροφίμων εξέδωσε επιστημονική γνώμη σχετικά με την αξιολόγηση του κινδύνου λόγω παρασίτων στα προϊόντα αλιείας (2) (γνώμη EFSA). Η γνώμη αυτή περιλαμβάνει πληροφορίες όσον αφορά τις περιπτώσεις κατά τις οποίες τα αλιευτικά προϊόντα ενδέχεται να παρουσιάζουν κίνδυνο για την υγεία ως προς την ύπαρξη βιώσιμων παρασίτων. Η γνώμη της EFSA αναλύει επίσης τις επιπτώσεις των διαφόρων μεθόδων επεξεργασίας για την καταστροφή αυτών των παρασίτων στα προϊόντα αλιείας. (4) Αν και στη γνώμη της EFSA αναφέρεται ότι όλα τα μη εκτρεφόμενα ψάρια, αλμυρών ή γλυκών υδάτων, πρέπει να θεωρείται ότι ενδέχεται να περιέχουν βιώσιμα παράσιτα που παρουσιάζουν κίνδυνο για την ανθρώπινη υγεία, εφόσον τα προϊόντα αυτά καταναλώνονται ωμά ή σχεδόν ωμά, στην περίπτωση που τα επιδημιολογικά δεδομένα δείχνουν ότι τα πεδία αλιείας δεν παρουσιάζουν κίνδυνο για την υγεία ως προς την ύπαρξη παρασίτων, η αρμόδια αρχή μπορεί να θεσπίσει εθνικά μέτρα που επιτρέπουν την εξαίρεση από την απαιτούμενη επεξεργασία κατάψυξης για τα προϊόντα αλιείας που προέρχονται από μη εκτρεφόμενα αλιεύματα. Τα εν λόγω εθνικά μέτρα κοινοποιούνται στην Επιτροπή. (5) Η γνώμη της EFSA καταλήγει στο συμπέρασμα ότι, εφόσον ο σολομός εκτροφής Ατλαντικού εκτρέφεται σε πλωτά κλουβιά ή σε χερσαίες δεξαμενές και τρέφεται με σύνθετες ζωοτροφές, οι οποίες είναι απίθανο να περιέχουν ζωντανά παράσιτα, ο κίνδυνος μόλυνσης με προνύμφες Anisakis είναι αμελητέος, εκτός εάν επέλθουν αλλαγές στις πρακτικές εκτροφής. Αν και η γνώμη καταλήγει στο συμπέρασμα ότι δεν υπάρχουν επαρκή στοιχεία παρακολούθησης για κανένα άλλο είδος εκτρεφόμενου ψαριού, η EFSA έχει καθιερώσει κριτήρια για να εξετάζεται κατά πόσον τα προϊόντα αλιείας που προέρχονται από υδατοκαλλιέργειες παρουσιάζουν ή όχι κίνδυνο για την υγεία ως προς την ύπαρξη παρασίτων. (6) Κατά συνέπεια, εάν εφαρμόζονται οι ίδιες διαδικασίες εκτροφής με βάση τα ανωτέρω κριτήρια, μπορεί να θεωρηθεί ότι και άλλα είδη εκτρεφόμενων ψαριών, εκτός από το σολομό Ατλαντικού, παρουσιάζουν αμελητέο κίνδυνο ύπαρξης παρασίτων που θα αποτελούσαν απειλή για την υγεία του καταναλωτή. Κατά συνέπεια, τα εκτρεφόμενα κατ’ αυτό τον τρόπο αλιευτικά προϊόντα μπορούν επίσης να εξαιρεθούν από την απαίτηση κατάψυξης, ενώ εξασφαλίζεται υψηλό επίπεδο προστασίας της υγείας. (7) Είναι επομένως σκόπιμο να τροποποιηθούν οι απαιτήσεις που καθορίζονται στο Μέρος Δ του κεφαλαίου ΙΙΙ του τμήματος VIII του παραρτήματος III του κανονισμού (ΕΚ) αριθ. 853/2004 προκειμένου να ληφθούν υπόψη ορισμένα σημεία των νέων επιστημονικών συμβουλών που περιλαμβάνονται στη γνώμη της EFSA και η πρακτική εμπειρία που αποκτήθηκε. (8) Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Το παράρτημα III του κανονισμού (ΕΚ) αριθ. 853/2004 τροποποιείται σύμφωνα με το παράρτημα του παρόντος κανονισμού. Άρθρο 2 Ο παρών κανονισμός αρχίζει να ισχύει την εικοστή ημέρα από την ημερομηνία δημοσίευσής του στην Επίσημη Εφημερίδα της Ευρωπαϊκής Ένωσης. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 8 Δεκεμβρίου 2011.

Πολιτική για την υγεία


ΑΠΌΦΑΣΗ ΤΗΣ ΕΠΙΤΡΟΠΉΣ της 28ης Ιουλίου 2010 για την τροποποίηση της απόφασης 2009/767/ΕΚ σχετικά με την κατάρτιση, την τήρηση και τη δημοσίευση καταλόγων εμπίστευσης για παρόχους υπηρεσιών πιστοποίησης, οι οποίοι εποπτεύονται/διαπιστεύονται από τα κράτη μέλη [κοινοποιηθείσα υπό τον αριθμό Ε(2010) 5063] (Κείμενο που παρουσιάζει ενδιαφέρον για τον ΕΟΧ) (2010/425/ΕΕ) Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη: τη συνθήκη για τη λειτουργία της Ευρωπαϊκής Ένωσης, την οδηγία 2006/123/ΕΚ του Ευρωπαϊκού Κοινοβουλίου και του Συμβουλίου, της 12ης Δεκεμβρίου 2006, σχετικά με τις υπηρεσίες στην εσωτερική αγορά (1), και ιδίως το άρθρο 8 παράγραφος 3, Εκτιμώντας τα ακόλουθα: (1) Η διασυνοριακή χρήση προηγμένων ηλεκτρονικών υπογραφών τις οποίες υποστηρίζει ένα αναγνωρισμένο πιστοποιητικό και έχουν δημιουργηθεί από ασφαλή διάταξη δημιουργίας υπογραφής, έχει διευκολυνθεί με την απόφαση 2009/767/ΕΚ της Επιτροπής, της 16ης Οκτωβρίου 2009, σχετικά με τη θέσπιση μέτρων που διευκολύνουν τη χρήση διαδικασιών με ηλεκτρονικά μέσα μέσω των «ενιαίων κέντρων εξυπηρέτησης» βάσει της οδηγίας 2006/123/ΕΚ του Ευρωπαϊκού Κοινοβουλίου και του Συμβουλίου σχετικά με τις υπηρεσίες στην εσωτερική αγορά (2), η οποία υποχρεώνει τα κράτη μέλη να παρέχουν τις αναγκαίες πληροφορίες για την επικύρωση αυτών των ηλεκτρονικών υπογραφών. Ειδικότερα, τα κράτη μέλη πρέπει να παρέχουν στους επονομαζόμενους «καταλόγους εμπίστευσης» πληροφορίες σχετικά με τους παρόχους υπηρεσιών πιστοποίησης οι οποίοι εκδίδουν αναγνωρισμένα πιστοποιητικά για το κοινό σύμφωνα με την οδηγία 1999/93/ΕΚ του Ευρωπαϊκού Κοινοβουλίου και του Συμβουλίου, της 13ης Δεκεμβρίου 1999, σχετικά με το κοινοτικό πλαίσιο για ηλεκτρονικές υπογραφές (3), και οι οποίοι εποπτεύονται/διαπιστεύονται από αυτά, καθώς και σχετικά με τις υπηρεσίες που παρέχουν. (2) Ορισμένες πρακτικές δοκιμές με το Ευρωπαϊκό Ινστιτούτο Τυποποίησης των Τηλεπικοινωνιών (ETSI) έχουν οργανωθεί έτσι ώστε να μπορούν τα κράτη μέλη να ελέγχουν τη συμμόρφωση των καταλόγων εμπίστευσής τους με τις προδιαγραφές που ορίζονται στο παράρτημα της απόφασης 2009/767/ΕΚ. Οι εν λόγω δοκιμές απέδειξαν ότι χρειάζονται ορισμένες τεχνικές αλλαγές στις τεχνικές προδιαγραφές στο παράρτημα της απόφασης 2009/767/ΕΚ, για να εξασφαλίζονται η λειτουργία και η διαλειτουργικότητα των καταλόγων εμπίστευσης. (3) Με τις δοκιμές αυτές επιβεβαιώθηκε η ανάγκη των κρατών μελών να καθιστούν δημόσια διαθέσιμες όχι μόνο αναγνώσιμες από άνθρωπο μορφές των καταλόγων εμπίστευσής τους, όπως απαιτείται στην απόφαση 2009/767/ΕΚ, αλλά και μηχανικά επεξεργάσιμες μορφές τους. Η χειρωνακτική χρήση της αναγνώσιμης από άνθρωπο μορφής των καταλόγων εμπίστευσης μπορεί να είναι σχετικά πολύπλοκη και χρονοβόρα αν τα κράτη μέλη διαθέτουν πολυάριθμους παρόχους υπηρεσιών πιστοποίησης. Η δημοσίευση μηχανικά επεξεργάσιμων μορφών καταλόγων εμπίστευσης θα διευκολύνουν τη χρήση τους καθιστώντας δυνατή την αυτοματοποιημένη επεξεργασία τους και συνεπώς τη βελτιωμένη χρήση τους σε δημόσιες ηλεκτρονικές υπηρεσίες. (4) Προκειμένου να διευκολυνθεί η πρόσβαση στους εθνικούς καταλόγους εμπίστευσης, τα κράτη μέλη θα πρέπει να κοινοποιούν στην Επιτροπή τις πληροφορίες που σχετίζονται με την τοποθέτηση και την προστασία των καταλόγων εμπίστευσής τους. Οι εν λόγω πληροφορίες πρέπει να τίθενται από την Επιτροπή στη διάθεση των άλλων κρατών μελών με ασφαλή τρόπο. (5) Τα αποτελέσματα αυτών των πρακτικών δοκιμών για τους καταλόγους εμπίστευσης των κρατών μελών πρέπει να λαμβάνονται υπόψη ώστε να είναι δυνατή η αυτοματοποιημένη χρήση των καταλόγων και να διευκολύνεται η πρόσβαση σε αυτούς. (6) Συνεπώς, πρέπει να τροποποιηθεί αναλόγως η απόφαση 2009/767/ΕΚ. (7) Με σκοπό να μπορέσουν τα κράτη μέλη να πραγματοποιήσουν τις απαιτούμενες τεχνικές αλλαγές στους επίκαιρους καταλόγους εμπίστευσης ενδείκνυται η έναρξη εφαρμογής της παρούσας απόφασης από την 1η Δεκεμβρίου 2010. (8) Τα μέτρα που προβλέπει η παρούσα απόφαση είναι σύμφωνα με τη γνώμη της επιτροπής για την οδηγία παροχής υπηρεσιών, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Τροποποιήσεις της απόφασης 2009/767/ΕΚ Η απόφαση 2009/767/ΕΚ τροποποιείται ως εξής: 1) Το άρθρο 2 τροποποιείται ως ακολούθως: α) Η παράγραφος 2 αντικαθίσταται από το ακόλουθο κείμενο: «2. Τα κράτη μέλη καταρτίζουν και δημοσιεύσουν τόσο μια αναγνώσιμη από άνθρωπο όσο και μια μηχανικά επεξεργάσιμη μορφή του καταλόγου εμπίστευσης, σύμφωνα με τις προδιαγραφές που ορίζονται στο παράρτημα.». β) Παρεμβάλλεται η ακόλουθη παράγραφος 2α: «2α. Τα κράτη μέλη υπογράφουν ηλεκτρονικά τη μηχανικά επεξεργάσιμη μορφή των καταλόγων εμπίστευσής τους και δημοσιεύουν, ως ελάχιστη προϋπόθεση, μια αναγνώσιμη από άνθρωπο μορφή του καταλόγου εμπίστευσης μέσω ασφαλούς διόδου προκειμένου να διασφαλίζεται η αυθεντικότητα και η ακεραιότητά του.». γ) Η παράγραφος 3 αντικαθίσταται από το ακόλουθο κείμενο: «3. Τα κράτη μέλη κοινοποιούν στην Επιτροπή τις ακόλουθες πληροφορίες: α) τον αρμόδιο φορέα ή τους αρμόδιους φορείς για την κατάρτιση, την τήρηση και τη δημοσίευση της αναγνώσιμης από άνθρωπο μορφής ή της μηχανικά επεξεργάσιμης μορφής καταλόγου εμπίστευσης· β) τους τόπους δημοσίευσης της αναγνώσιμης από άνθρωπο μορφής ή της μηχανικά επεξεργάσιμης μορφής καταλόγου εμπίστευσης· γ) το πιστοποιητικό δημόσιου κλειδιού που χρησιμοποιείται για την εφαρμογή του ασφαλούς διαύλου μέσω του οποίου δημοσιεύεται η αναγνώσιμη από άνθρωπο μορφή του καταλόγου εμπίστευσης ή, αν ο αναγνώσιμος από άνθρωπο κατάλογος είναι ηλεκτρονικά υπογεγραμμένος, το πιστοποιητικό δημοσίου κλειδιού που χρησιμοποιείται για την υπογραφή του· δ) το πιστοποιητικό δημόσιου κλειδιού που χρησιμοποιείται για την ηλεκτρονική υπογραφή της μηχανικά επεξεργάσιμης μορφής του καταλόγου εμπίστευσης· ε) τυχόν αλλαγές σχετικά με τις πληροφορίες που αναφέρονται στα στοιχεία α) έως δ).». δ) Προστίθεται η ακόλουθη παράγραφος 4: «4. Η Επιτροπή θέτει στη διάθεση όλων των κρατών μελών, μέσω ασφαλούς διαύλου σε έναν επικυρωμένο εξυπηρετητή διαδικτύου, τις πληροφορίες που αναφέρονται στην παράγραφο 3, όπως κοινοποιήθηκαν από τα κράτη μέλη, τόσο σε αναγνώσιμη από άνθρωπο μορφή όσο και σε μηχανικά επεξεργάσιμη υπογεγραμμένη μορφή.». 2) Το παράρτημα τροποποιείται σύμφωνα με το παράρτημα της παρούσας απόφασης. Άρθρο 2 Εφαρμογή Η παρούσα απόφαση εφαρμόζεται από την 1η Δεκεμβρίου 2010. Άρθρο 3 Αποδέκτες Η απόφαση απευθύνεται στα κράτη μέλη. Βρυξέλλες, 28 Ιουλίου 2010.

ΔΗΜΟΣΙΑ ΔΙΟΙΚΗΣΗ


ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1225/2011 ΤΗΣ ΕΠΙΤΡΟΠΉΣ της 28ης Νοεμβρίου 2011 περί καθορισμού των διατάξεων εφαρμογής των άρθρων 42 έως 52, 57 και 58 του κανονισμού (ΕΚ) αριθ. 1186/2009 του Συμβουλίου για τη θέσπιση του κοινοτικού καθεστώτος τελωνειακών ατελειών (κωδικοποιημένο κείμενο) Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη τη Συνθήκη για τη λειτουργία της Ευρωπαϊκής Ένωσης, Έχοντας υπόψη τον κανονισμό (ΕΚ) αριθ. 1186/2009 του Συμβουλίου της 16ης Νοεμβρίου 2009 για τη θέσπιση του κοινοτικού καθεστώτος τελωνειακών ατελειών (1), Εκτιμώντας τα ακόλουθα: (1) Ο κανονισμός (ΕΟΚ) αριθ. 2290/83 της Επιτροπής της 29ης Ιουλίου 1983, περί καθορισμού των διατάξεων εφαρμογής των άρθρων 50 έως 59β και των άρθρων 63α και 63β του κανονισμού (ΕΟΚ) αριθ. 918/83 του Συμβουλίου για τη θέσπιση του κοινοτικού καθεστώτος ατελειών (2), έχει τροποποιηθεί επανειλημμένα (3) και ουσιωδώς. Είναι, ως εκ τούτου, σκόπιμη, για λόγους σαφήνειας και ορθολογισμού, η κωδικοποίηση του εν λόγω κανονισμού. (2) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής τελωνειακού κώδικα, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: ΚΕΦΑΛΑΙΟ Ι ΠΕΔΙΟ ΕΦΑΡΜΟΓΗΣ Άρθρο 1 Ο παρών κανονισμός καθορίζει τις διατάξεις εφαρμογής των άρθρων 42 έως 52, 57 και 58 του κανονισμού (ΕΚ) αριθ. 1186/2009. ΚΕΦΑΛΑΙΟ ΙΙ ΓΕΝΙΚΕΣ ΔΙΑΤΑΞΕΙΣ ΤΜΗΜΑ 1 Υποχρεώσεισ του παραλήπτη ιδρύματοσ ή οργανισμού Άρθρο 2 1. Η εισαγωγή με το ευεργέτημα της ατέλειας από τους εισαγωγικούς δασμούς, των αντικειμένων εκπαιδευτικού, επιστημονικού ή μορφωτικού χαρακτήρα, που προβλέπονται στο άρθρο 43, στο άρθρο 44 παράγραφος 1 και στο άρθρο 45 του κανονισμού (ΕΚ) αριθ. 1186/2009, που στο εξής καλούνται «αντικείμενα», συνεπάγεται την υποχρέωση για τον παραλήπτη, ίδρυμα ή οργανισμό: α) να αποστέλλει κατευθείαν μέχρι τον δηλωθέντα τόπο προορισμού τα αντικείμενα· β) να περιλάβει τα αντικείμενα στην απογραφή της περιουσίας του· γ) να διευκολύνει τη διενέργεια κάθε ελέγχου που οι αρμόδιες αρχές κρίνουν χρήσιμο προκειμένου να διασφαλίζουν ότι συντρέχουν οι προϋποθέσεις για τη χορήγηση της ατέλειας, ή ότι εξακολουθούν να συντρέχουν. Επιπλέον, στην περίπτωση των αντικειμένων που αναφέρονται στο άρθρο 44 παράγραφος 1 και στο άρθρο 45 του κανονισμού (ΕΚ) αριθ. 1186/2009, ο παραλήπτης, ίδρυμα ή οργανισμός, υπέχει την υποχρέωση να χρησιμοποιεί τα εν λόγω αντικείμενα αποκλειστικά για μη εμπορικούς σκοπούς, κατά την έννοια του στοιχείου β) του άρθρου 46 του εν λόγω κανονισμού. 2. Ο προϊστάμενος του παραλήπτη, ιδρύματος ή οργανισμού, ή ο εξουσιοδοτημένος αντιπρόσωπός του οφείλει να προσκομίσει στις αρμόδιες αρχές δήλωση ότι έλαβε γνώση των διαφόρων υποχρεώσεων που απαριθμούνται στην παράγραφο 1 και ότι αναλαμβάνει την υποχρέωση της τηρήσεώς τους. Οι αρμόδιες αρχές δύνανται να προβλέπουν ότι η αναφερόμενη στο πρώτο εδάφιο δήλωση προσκομίζεται είτε για κάθε εισαγωγή, είτε για πολλές εισαγωγές, είτε ακόμη για το σύνολο των εισαγωγών που πρόκειται να πραγματοποιηθούν από τον παραλήπτη, ίδρυμα ή οργανισμό. ΤΜΗΜΑ 2 Διατάξεισ που εφαρμόζονται σε περίπτωση χρησιδανείου, μισθώσεωσ ή μεταβιβάσεωσ Άρθρο 3 1. Στις περιπτώσεις που εφαρμόζεται το άρθρο 48 παράγραφος 2 εδάφιο πρώτοτου κανονισμού (ΕΚ) αριθ. 1186/2009, το ίδρυμα ή ο οργανισμός, δικαιούχος του χρησιδανείου, της μισθώσεως ή της μεταβιβάσεως του αντικειμένου, υπόκειται, από την ημερομηνία παραλαβής του, στην τήρηση των αυτών υποχρεώσεων που αναφέρονται στο άρθρο 2 του παρόντος κανονισμού. 2. Όταν το ίδρυμα ή ο οργανισμός δικαιούχος του χρησιδανείου, της μισθώσεως ή της μεταβιβάσεως αντικειμένου βρίσκεται σε κράτος μέλος διαφορετικό από εκείνο στο οποίο βρίσκεται το ίδρυμα, ή ο οργανισμός που προβαίνει στο χρησιδάνειο, στη μίσθωση ή στη μεταβίβαση, κατά την αποστολή του εν λόγω αντικειμένου, το αρμόδιο τελωνείο του κράτους μέλους αναχωρήσεως εκδίδει αντίτυπο ελέγχου Τ 5, σύμφωνα με την προβλεπόμενη στα άρθρα 912α έως 912ζ του κανονισμού (ΕΟΚ) αριθ. 2454/93 της Επιτροπής (4) διαδικασία, προκειμένου να διασφαλίζεται η χρησιμοποίηση του αντικειμένου σε σκοπούς που δικαιολογούν τη διατήρηση της ατέλειας. Προς το σκοπό αυτό, το αντίτυπο ελέγχου T 5 περιλαμβάνει, στον χώρο 104 και κάτω από τον τίτλο «άλλα», μία από τις ενδείξεις που παρατίθενται στο παράρτημα Ι. 3. Οι παράγραφοι 1 και 2 εφαρμόζονται, κατ' αναλογία, στο χρησιδάνειο, τη μίσθωση ή τη μεταβίβαση ανταλλακτικών, στοιχείων ή ειδικών εξαρτημάτων που προσαρμόζονται σε όργανα ή επιστημονικές συσκευές, όπως και εργαλείων για τη συντήρηση, τον έλεγχο, την ολκομέτρηση ή την επισκευή οργάνων ή συσκευών επιστημονικών που έχουν εισαχθεί ατελώς, βάσει του άρθρου 45 του κανονισμού (ΕΚ) αριθ. 1186/2009. ΚΕΦΑΛΑΙΟ ΙΙΙ ΕΙΔΙΚΕΣ ΔΙΑΤΑΞΕΙΣ ΣΧΕΤΙΚΑ ΜΕ ΤΗΝ ΑΤΕΛΗ ΕΙΣΑΓΩΓΗ ΑΝΤΙΚΕΙΜΕΝΩΝ ΕΚΠΑΙΔΕΥΤΙΚΟΥ, ΕΠΙΣΤΗΜΟΝΙΚΟΥ Η ΜΟΡΦΩΤΙΚΟΥ ΧΑΡΑΚΤΉΡΑ ΒΑΣΕΙ ΤΟΥ ΑΡΘΡΟΥ 43 ΤΟΥ ΚΑΝΟΝΙΣΜΟΥ (ΕΚ) αριθ. 1186/2009 Άρθρο 4 Για την ατελή εισαγωγή αντικειμένων, βάσει του άρθρου 43 του κανονισμού (ΕΚ) αριθ. 1186/2009, ο προϊστάμενος του παραλήπτη, ιδρύματος ή οργανισμού, ή ο εξουσιοδοτημένος αντιπρόσωπός του, οφείλει να καταθέσει αίτηση στην αρμόδια αρχή του κράτους μέλους, όπου βρίσκεται το ίδρυμα ή ο οργανισμός. Η αίτηση συνοδεύεται από όλα τα πληροφοριακά στοιχεία, τα οποία η αρμόδια αρχή κρίνει απαραίτητα, προκειμένου να εξακριβωθεί κατά πόσον συντρέχουν οι προβλεπόμενες για τη χορήγηση της ατέλειας προϋποθέσεις. ΚΕΦΑΛΑΙΟ ΙV ΕΙΔΙΚΕΣ ΔΙΑΤΑΞΕΙΣ ΣΧΕΤΙΚΑ ΜΕ ΤΗΝ ΑΤΕΛΗ ΕΙΣΑΓΩΓΗ ΕΠΙΣΤΗΜΟΝΙΚΩΝ ΟΡΓΑΝΩΝ Η ΣΥΣΚΕΥΩΝ ΒΑΣΕΙ ΤΩΝ ΑΡΘΡΩΝ 44 ΚΑΙ 46 ΤΟΥ ΚΑΝΟΝΙΣΜΟΥ (ΕΚ) αριθ. 1186/2009 Άρθρο 5 Για τους σκοπούς εφαρμογής του άρθρου 46 στοιχείο α) του κανονισμού (ΕΚ) αριθ. 1186/2009, ως «αντικειμενικά τεχνικά χαρακτηριστικά» επιστημονικού οργάνου ή επιστημονικής συσκευής νοούνται τα χαρακτηριστικά εκείνα τα οποία, ως εκ της κατασκευής του εν λόγω οργάνου ή της συσκευής, ή ως εκ των εφαρμογών στις οποίες χρησιμοποιήθηκε σε σχέση με επιστημονικό όργανο ή συσκευή συνήθους τύπου, επέτρεψαν σ' αυτό να πραγματοποιήσει επιδόσεις υψηλού επιπέδου που υπερβαίνουν τις συνήθως απαιτούμενες για την εκτέλεση εργασιών βιομηχανικής ή εμπορικής εκμεταλλεύσεως. Όταν, με βάση τα αντικειμενικά τεχνικά χαρακτηριστικά ενός οργάνου ή μιας συσκευής, δεν είναι δυνατόν να καθοριστεί σαφώς κατά πόσον πρέπει να θεωρείται ως επιστημονικό όργανο ή συσκευή, διενεργείται έρευνα όσον αφορά τη χρήση του οργάνου ή της συσκευής για την οποία ζητείται η ατελής εισαγωγή. Αν η έρευνα αυτή αποδείξει ότι το όργανο ή η συσκευή αυτή χρησιμοποιείται για πραγματοποίηση επιστημονικών δραστηριοτήτων, θεωρείται ότι έχει επιστημονικό χαρακτήρα. Άρθρο 6 1. Για την ατελή εισαγωγή επιστημονικών οργάνων ή συσκευών, βάσει του άρθρου 44 παράγραφος 1 του κανονισμού (ΕΚ) αριθ. 1186/2009, ο προϊστάμενος του παραλήπτη, ιδρύματος ή οργανισμού, ή ο εξουσιοδοτημένος αντιπρόσωπός του, οφείλει να καταθέσει σχετική αίτηση στην αρμόδια αρχή του κράτους μέλους, όπου βρίσκεται το ίδρυμα ή ο οργανισμός. 2. Η προβλεπόμενη στην παράγραφο 1 αίτηση περιέχει τις ακόλουθες πληροφορίες σχετικά με το συγκεκριμένο όργανο ή συσκευή: α) την ακριβή εμπορική περιγραφή του οργάνου ή της συσκευής, η οποία χρησιμοποιείται από τον κατασκευαστή, την προβλεπόμενη κατάταξή του στην Συνδυασμένη Ονοματολογία, καθώς και τα αντικειμενικά τεχνικά χαρακτηριστικά βάσει των οποίων το όργανο ή η συσκευή θεωρείται ως επιστημονική· β) το όνομα ή την εταιρική επωνυμία και τη διεύθυνση του κατασκευαστή και, κατά περίπτωση, του προμηθευτή· γ) τον τόπο καταγωγής του οργάνου ή της συσκευής· δ) τον τόπο που θα χρησιμοποιηθεί το όργανο ή η συσκευή· ε) την ακριβή χρήση για την οποία προορίζεται το όργανο ή η συσκευή· στ) την τιμή του οργάνου ή της συσκευής ή τη δασμολογητέα αξία του· ζ) τον αριθμό τεμαχίων του οργάνου ή της συσκευής. Στην αίτηση επισυνάπτονται έγγραφα που παρέχουν όλες τις χρήσιμες πληροφορίες για τα γνωρίσματα και τις τεχνικές ιδιότητες του οργάνου ή της συσκευής. Άρθρο 7 Η αρμόδια αρχή του κράτους μέλους όπου βρίσκεται ο παραλήπτης, ίδρυμα ή οργανισμός, αποφασίζει άμεσα για την προβλεπόμενη στο άρθρο 6 αίτηση σε όλες τις περιπτώσεις. Άρθρο 8 Η προθεσμία ισχύος των αδειών ατελούς εισαγωγής είναι εξάμηνη. Οι αρμόδιες αρχές δύνανται, εντούτοις, να καθορίσουν μεγαλύτερη προθεσμία αφού λάβουν υπόψη τις ειδικές συνθήκες κάθε περιπτώσεως. ΚΕΦΑΛΑΙΟ V ΕΙΔΙΚΕΣ ΔΙΑΤΑΞΕΙΣ ΣΧΕΤΙΚΑ ΜΕ ΤΗΝ ΑΤΕΛΗ ΕΙΣΑΓΩΓΗ ΑΝΤΑΛΛΑΚΤΙΚΩΝ, ΣΤΟΙΧΕΙΩΝ Η ΕΙΔΙΚΩΝ ΕΞΑΡΤΗΜΑΤΩΝ Η ΕΡΓΑΛΕΙΩΝ, ΒΑΣΕΙ ΤΟΥ ΑΡΘΡΟΥ 45 ΤΟΥ ΚΑΝΟΝΙΣΜΟΥ (ΕΚ) αριθ. 1186/2009 Άρθρο 9 Κατά την έννοια του άρθρου 45 στοιχείο α) του κανονισμού (ΕΚ) αριθ. 1186/2009, ως «ειδικά εξαρτήματα» νοούνται τα είδη τα οποία έχουν επινοηθεί ειδικά για να χρησιμοποιούνται με συγκεκριμένο όργανο ή συσκευή επιστημονική, προκειμένου να βελτιωθεί η απόδοση ή οι δυνατότητες χρησιμοποιήσεώς τους. Άρθρο 10 Για την ατελή εισαγωγή είτε ανταλλακτικών, στοιχείων ή ειδικών εξαρτημάτων, είτε εργαλείων, βάσει του άρθρου 45 του κανονισμού (ΕΚ) αριθ. 1186/2009, ο προϊστάμενος του παραλήπτη, ιδρύματος ή οργανισμού, ή ο εξουσιοδοτημένος αντιπρόσωπός του, οφείλει να καταθέσει αίτηση στην αρμόδια αρχή του κράτους μέλους, όπου βρίσκεται το ίδρυμα ή ο οργανισμός. Η αίτηση αυτή συνοδεύεται από όλα τα πληροφοριακά στοιχεία, τα οποία η αρμόδια αρχή κρίνει απαραίτητα, προκειμένου να προσδιοριστεί κατά πόσον συντρέχουν οι προβλεπόμενες στο άρθρο 45 του κανονισμού (ΕΚ) αριθ. 1186/2009 προϋποθέσεις. Άρθρο 11 Η αρμόδια αρχή του κράτους μέλους όπου βρίσκεται ο παραλήπτης, ίδρυμα ή οργανισμός, αποφασίζει άμεσα για την αναφερόμενη στο άρθρο 10 αίτηση. Άρθρο 12 Το άρθρο 8 εφαρμόζεται κατ' αναλογία στις εγκρίσεις ατελούς εισαγωγής που χορηγούνται βάσει του άρθρου 45 του κανονισμού (ΕΚ) αριθ. 1186/2009. ΚΕΦΑΛΑΙΟ VI ΕΙΔΙΚΕΣ ΔΙΑΤΑΞΕΙΣ ΣΧΕΤΙΚΑ ΜΕ ΤΗΝ ΑΤΕΛΗ ΕΙΣΑΓΩΓΗ ΙΑΤΡΙΚΩΝ ΟΡΓΑΝΩΝ Η ΣΥΣΚΕΥΩΝ ΒΑΣΕΙ ΤΩΝ ΑΡΘΡΩΝ 57 ΚΑΙ 58 ΤΟΥ ΚΑΝΟΝΙΣΜΟΥ (ΕΚ) αριθ. 1186/2009 Άρθρο 13 1. Για να επιτραπεί η ατελής εισαγωγή οργάνων ή συσκευών βάσει των διατάξεων των άρθρων 57 και 58 του κανονισμού (ΕΚ) αριθ. 1186/2009, ο προϊστάμενος του παραλήπτη, ιδρύματος ή οργανισμού, ή ο εξουσιοδοτημένος αντιπρόσωπος του, οφείλει να καταθέσει σχετική αίτηση στην αρμόδια αρχή του κράτους μέλους, όπου βρίσκεται το εν λόγω ίδρυμα ή οργανισμός. 2. Η αίτηση που αναφέρεται στην παράγραφο 1 πρέπει να περιλαμβάνει τις ακόλουθες πληροφορίες για το σχετικό όργανο ή συσκευή: α) την ακριβή εμπορική περιγραφή του εν λόγω οργάνου ή συσκευής που χρησιμοποιείται από τον κατασκευαστή του και την προβλεπόμενη κατάταξή του στη Συνδυασμένη Ονοματολογία· β) το όνομα ή την εταιρική επωνυμία και τη διεύθυνση του κατασκευαστή και, κατά περίπτωση, του προμηθευτή· γ) τη χώρα καταγωγής του οργάνου ή της συσκευής· δ) τον τόπο, όπου πρόκειται να χρησιμοποιηθεί το όργανο ή η συσκευή· ε) τη χρήση για την οποία προορίζεται το όργανο ή η συσκευή. 3. Όταν πρόκειται για δωρεά, η αίτηση πρέπει ακόμη να περιλαμβάνει: α) το όνομα ή την εταιρική επωνυμία και τη διεύθυνση του δωρητή· β) τη βεβαίωση του αιτούντος ότι: i) η δωρεά των συγκεκριμένων οργάνων ή συσκευών δεν καλύπτει καμία πρόθεση εμπορικής μορφής εκ μέρους του δωρητή· και ότι ii) ο δωρητής δεν συνδέεται με κανέναν τρόπο με τον κατασκευαστή των συσκευών ή των οργάνων για τα οποία ζητείται η ατελής εισαγωγή. Άρθρο 14 Η αρμόδια αρχή του κράτους μέλους όπου βρίσκεται ο παραλήπτης, ίδρυμα ή οργανισμός, αποφασίζει άμεσα για τις αιτήσεις σε όλες τις περιπτώσεις. Άρθρο 15 Τα άρθρα 13 και 14 εφαρμόζονται, κατ' αναλογία, για τα ανταλλακτικά, στοιχεία και ειδικά εξαρτήματα και για τα εργαλεία που χρησιμοποιούνται για τη συντήρηση, τον έλεγχο, τον έλεγχο ακριβείας ή την επιδιόρθωση οργάνων ή συσκευών που εισάγονται ατελώς βάσει του άρθρου 57 παράγραφος 2 στοιχεία α) και β) του κανονισμού (ΕΚ) αριθ. 1186/2009. Άρθρο 16 Το άρθρο 8 εφαρμόζεται κατ' αναλογία. ΚΕΦΑΛΑΙΟ VΙΙ ΔΙΑΤΑΞΕΙΣ ΣΧΕΤΙΚΕΣ ΜΕ ΤΗΝ ΠΛΗΡΟΦΟΡΗΣΗ ΤΗΣ ΕΠΙΤΡΟΠΗΣ ΚΑΙ ΤΩΝ ΚΡΑΤΩΝ ΜΕΛΩΝ Άρθρο 17 1. Κάθε κράτος μέλος κοινοποιεί στην Επιτροπή τον πίνακα των οργάνων, των συσκευών, των ανταλλακτικών, των στοιχείων, των εξαρτημάτων και εργαλείων, των οποίων η τιμή ή η δασμολογητέα αξία υπερβαίνει τις 5 000 ευρώ και των οποίων έχει επιτραπεί ή απαγορευθεί η ατελής εισαγωγή βάσει των διατάξεων των άρθρων 7, 11 και 14. Ο πίνακας περιέχει την ακριβή εμπορική περιγραφή των απαριθμούμενων στο πρώτο εδάφιο αντικειμένων, καθώς και μνεία του οκταψήφιου κωδικού αριθμού της Συνδυασμένης Ονοματολογίας. Περιέχει, επιπλέον, την ένδειξη του κατασκευαστή ή των κατασκευαστών, της χώρας ή των χωρών καταγωγής και της τιμής ή της δασμολογητέας αξίας των εν λόγω αντικειμένων. 2. Ο αναφερόμενος στην παράγραφο 1 πίνακας αποστέλλεται κατά τη διάρκεια του πρώτου και του τρίτου τριμήνου κάθε χρόνου και περιέχει στοιχεία για τα αντικείμενα των οποίων έχει επιτραπεί ή απαγορευθεί η ατελής εισαγωγή κατά τη διάρκεια του προηγουμένου εξαμήνου. 3. Η Επιτροπή κοινοποιεί τους πίνακες στα άλλα κράτη μέλη. Άρθρο 18 Οι αναφερόμενοι στο άρθρο 17 πίνακες αποτελούν αντικείμενο περιοδικής εξετάσεως στο πλαίσιο της επιτροπής τελωνειακού κώδικα, προκειμένου να διασφαλίζεται η ομοιόμορφη εφαρμογή των διατάξεων της Ένωσης. ΚΕΦΑΛΑΙΟ VΙΙΙ ΕΙΔΙΚΕΣ ΔΙΑΤΑΞΕΙΣ ΣΧΕΤΙΚΑ ΜΕ ΤΗΝ ΑΤΕΛΗ ΕΙΣΑΓΩΓΗΗ ΣΥΣΚΕΥΩΝ ΒΑΣΕΙ ΤΩΝ ΑΡΘΡΩΝ 51 ΚΑΙ 52 ΤΟΥ ΚΑΝΟΝΙΣΜΟΥ (ΕΚ) αριθ. 1186/2009 Άρθρο 19 1. Για να επιτραπεί η ατελής εισαγωγή συσκευών βάσει των διατάξεων των άρθρων 51 και 52 του κανονισμού (ΕΚ) αριθ. 1186/2009, ο επικεφαλής επιστημονικής έρευνας του κέντρου ή οργανισμού που εδρεύει εκτός Ένωσης ή ο εξουσιοδοτημένος αντιπρόσωπός του, υποβάλλει σχετική αίτηση προς την αρμόδια αρχή του κράτους μέλους όπου εδρεύει το αντίστοιχο κέντρο ή οργανισμός επιστημονικής έρευνας. 2. Η αίτηση που αναφέρεται στην παράγραφο 1 περιέχει τα ακόλουθα πληροφοριακά στοιχεία: α) αντίγραφο της συμφωνίας επιστημονικής συνεργασίας που έχει συναφθεί μεταξύ ερευνητικών κέντρων που βρίσκονται στην Ένωση και στις τρίτες χώρες· β) την επακριβή εμπορική περιγραφή των συσκευών όπως και την ποσότητα και αξία τους και, κατά περίπτωση, την προβλεπόμενη κατάταξή τους στη Συνδυασμένη Ονοματολογία· γ) τη χώρα καταγωγής και προέλευσης των συσκευών· δ) τον τόπο τελικής χρήσης των συσκευών· ε) τη χρήση για την οποία προορίζονται οι συσκευές όπως και τη διάρκεια χρήσης τους. Άρθρο 20 1. Όταν στην αρμόδια αρχή κράτους μέλους όπου είναι εγκατεστημένο το ίδρυμα ή ο οργανισμός που έχει την έδρα του στην Ένωση, υποβάλλεται αίτηση ατελούς εισαγωγής εξοπλισμού, όπως ορίζεται στο άρθρο 51 του κανονισμού (ΕΚ) αριθ. 1186/2009, η αίτηση και τα σχετικά πληροφοριακά στοιχεία διαβιβάζονται στην Επιτροπή προκειμένου το θέμα να εξετασθεί στα πλαίσια της επιτροπής τελωνειακού κώδικα πριν από τη λήψη της σχετικής απόφασης από την εν λόγω αρμόδια αρχή. Για τη διεξαγωγή της εξέτασης αυτής, συμπληρωματικά στοιχεία υποβάλλονται στην Επιτροπή μετά από αίτησή της. 2. Η αρμόδια αρχή που αναφέρεται στην παράγραφο 1 πληροφορεί την Επιτροπή σχετικά με την απόφαση που έλαβε ως προς την αίτηση ατελούς εισαγωγής. Άρθρο 21 Το άρθρο 8 εφαρμόζεται κατ' αναλογία. ΚΕΦΑΛΑΙΟ ΙΧ ΤΕΛΙΚΕΣ ΔΙΑΤΑΞΕΙΣ Άρθρο 22 Ο κανονισμός (ΕΟΚ) αριθ. 2290/83 καταργείται. Οι αναφορές στον καταργούμενο κανονισμό νοούνται ως αναφορές στον παρόντα κανονισμό και διαβάζονται σύμφωνα με τον πίνακα αντιστοιχίας του παραρτήματος ΙΙΙ. Άρθρο 23 Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 28 Νοεμβρίου 2011.

Πολιτική για την υγεία

Εμπορικές πράξεις

Εμπορική νομοθεσία


ΕΚΤΕΛΕΣΤΙΚΉ ΟΔΗΓΊΑ 2012/8/ΕΕ ΤΗΣ ΕΠΙΤΡΟΠΉΣ της 2ας Μαρτίου 2012 που τροποποιεί την οδηγία 2003/90/ΕΚ για τη θέσπιση μέτρων για την εφαρμογή του άρθρου 7 της οδηγίας 2002/53/ΕΚ του Συμβουλίου, όσον αφορά τα ελάχιστα χαρακτηριστικά που πρέπει να καλύπτονται κατά την εξέταση και τις ελάχιστες προϋποθέσεις για την εξέταση ορισμένων ποικιλιών ειδών γεωργικών φυτών (Κείμενο που παρουσιάζει ενδιαφέρον για τον ΕΟΧ) Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη τη Συνθήκη για τη λειτουργία της Ευρωπαϊκής Ένωσης, Έχοντας υπόψη την οδηγία 2002/53/ΕΚ του Συμβουλίου, της 13ης Ιουνίου 2002, περί του κοινού καταλόγου ποικιλιών καλλιεργούμενων φυτικών ειδών (1), και ιδίως το άρθρο 7 παράγραφος 2 στοιχεία α) και β), Εκτιμώντας τα ακόλουθα: (1) Η οδηγία 2003/90/ΕΚ της Επιτροπής (2) εκδόθηκε για να εξασφαλιστεί ότι οι ποικιλίες τις οποίες τα κράτη μέλη περιλαμβάνουν στους εθνικούς τους καταλόγους συμμορφώνονται με τις κατευθυντήριες γραμμές του Κοινοτικού Γραφείου Φυτικών Ποικιλιών (ΚΓΦΠ) όσον αφορά τα ελάχιστα χαρακτηριστικά που πρέπει να καλύπτονται κατά την εξέταση των ποικιλιών και τις ελάχιστες προϋποθέσεις για την εξέταση των ποικιλιών, εφόσον έχουν θεσπιστεί σχετικές κατευθυντήριες γραμμές. Όσον αφορά άλλες ποικιλίες, η παρούσα οδηγία προβλέπει ότι πρέπει να εφαρμόζονται οι κατευθυντήριες γραμμές της Διεθνούς Ένωσης για την Προστασία Νέων Φυτικών Ποικιλιών (ΔΕΠΝΦΠ). (2) Το ΚΓΦΠ έχει έκτοτε θεσπίσει περαιτέρω κατευθυντήριες γραμμές για ορισμένα άλλα είδη και έχει επικαιροποιήσει τις υφιστάμενες. (3) Συνεπώς, θα πρέπει να τροποποιηθεί αναλόγως η οδηγία 2003/90/ΕΚ. (4) Τα μέτρα που προβλέπονται από την παρούσα οδηγία είναι σύμφωνα με τη γνώμη της μόνιμης επιτροπής σπόρων προς σπορά και πολλαπλασιαστικού υλικού γεωργικών, δενδροκηπευτικών και δασικών φυτών προς φύτευση, ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ: Άρθρο 1 Τα παραρτήματα I και II της οδηγίας 2003/90/ΕΚ αντικαθίστανται από το παράρτημα της παρούσας οδηγίας. Άρθρο 2 Για εξετάσεις που άρχισαν πριν από την 1η Οκτωβρίου 2012, τα κράτη μέλη μπορούν να εφαρμόσουν την εκδοχή της οδηγίας 2003/90/ΕΚ που ίσχυε πριν από την τροποποίησή της από την παρούσα οδηγία. Άρθρο 3 Τα κράτη μέλη θεσπίζουν και δημοσιεύουν το αργότερο έως τις 30 Σεπτεμβρίου 2010, τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία. Κοινοποιούν αμέσως στην Επιτροπή το κείμενο αυτών των διατάξεων. Εφαρμόζουν τις διατάξεις αυτές από την 1 Οκτωβρίου 2012. Όταν τα κράτη μέλη θεσπίζουν τις εν λόγω διατάξεις, αυτές περιέχουν αναφορά στην παρούσα οδηγία ή συνοδεύονται από την αναφορά αυτή κατά την επίσημη δημοσίευσή τους. Οι λεπτομερείς διατάξεις για την αναφορά αυτή καθορίζονται από τα κράτη μέλη. Άρθρο 4 Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης. Άρθρο 5 Η παρούσα οδηγία απευθύνεται στα κράτη μέλη. Βρυξέλλες, 2 Μαρτίου 2012.